text:
Galates
APOSTOLO PAULO ƑE AGBALẼ SI WÒŋLɔ NA GALATIATɔWO
Kpɔkplɔyiɖeme
Pauloe nye ame si ŋlɔ Galatiatɔwo fe agbalẽ hã. Ame aɖewo
gblɔ be hafi ame aɖe nanye kristotɔ akuakua la, ele nɛ be wòalé
Yudatɔwo fe kɔnyinyiwo katã me ɖe asi pɛpɛpɛ. Paulo ŋlɔ
agbalẽ sia na Galatiatɔwo hefia be kristotɔnyenye vavãtɔ mele
Yudatɔwo alo Mose fe sewo dziwɔwɔ me o ke boŋ ele Kristo
dzixɔse me eye to Kristo me koe míate ŋu awɔ ɖeka kple
Mawu. Efia hã be ele be kristotɔwo fe agbenɔnɔ naɖe eɖokui
afia to lɔlɔ̃ si doa go tsoa Kristo dzixɔse me la me. Ete gbe ɖe
kristotɔwo fe zɔzɔ le gbɔgbɔ me dzi na wo.
Emenyawo
1. Kpɔkplɔyiɖeme, 1:1-9
2. Mawu fe ɖeɖefia tɔxɛ aɖe na Paulo, 1:10-2:21
3. Nufiafia tso xɔse vavãtɔ ŋu, 3:1-4:31
4. Nu siwo dzea kristotɔwo fe ablɔɖe yome, 5:1-6:10
5. Tafonyawo, 6:11-18
1 Paulo, apostolo, si metso amewo gbɔ o, eye menye ame aɖeke hã dzi wòto o,
ke boŋ to Yesu Kristo kple Mawu Fofo, si fɔ Kristo ɖe tsitre tso ame kukuwo dome
la dzi, 2 kple nɔvi siwo li kpli la, ŋlɔ ɖo ɖe hame siwo le Galatia. 3 ŋutifafa kple
yayra woana mi tso Mawu, Fofo la, kple míafe Afetɔ Yesu Kristo gbɔ. 4 Yesu Kristo
ku ɖe míafe nu vɔ̃wo ta abe ale si Mawu mía Fofo la ɖoe ene eye wòɖe mí tso nu vɔ̃
fe xexe vɔ̃ɖi sia si me míele la me. 5 Bubu woana Mawu tso mavɔ me yi mavɔ me.
Amen.
Nyanyui bubu aɖeke megali o
6 Ewɔ nuku nam ŋutɔ be miele mia ɖokuiwo hem ɖa kaba alea tso Mawu, ame si yɔ
mi be miakpɔ gome le agbe mavɔ si wòna to Kristo dzi la me gbɔ. Miekplɔ
“Nyanyui” bubu si makplɔ mi ayi dzifo o la ɖo. 7 Elabena nyanyui bubu aɖeke
megali wu esi míefia mi o. Ame siwo dzeaŋe Kristo fe nyatefe la eye wotrɔnɛ la, le
mia flum.
8 Mawu fe fifode nava ame sia ame si fiaa nyanyui bubu aɖe si dzi woato
akpɔ xɔxɔ, eye wòto vovo tso esi míefia mi gbɔ la dzi. Neva nye ŋutɔ gɔ̃ hã dzi. Ẽ,
ne mawudɔla aɖe tso dzifo va gblɔ nya bubu aɖe la, fifode mavɔ neva edzi. 9
Magagblɔe ake; ne ame aɖe gblɔ nyanyui bubu aɖe wu esi miexɔ la, Mawu fe fifode
neva ame ma dzi.
10 Miate ŋu akpɔe be nyemele agbagba dzem be madze mia ŋu kple nya
viviwo kpakple amebeble o. Gbeɖe, mele agbagba dzem be madze Mawu ŋu. Nenye
ɖe medzea agbagba be madze amegbetɔwo ŋu la, anye ne nyemenye Kristo fe dɔla o.
3
Mawu yɔ Paulo
11 Xɔ̃nye lɔlɔãwo, mele atam kam na mi bena wometu dzifomɔ si mefiana la ɖe
amegbetɔ aɖeke fe susu alo drɔ̃ekuku dzi o. 12 Elabena nye nya metso ame aɖeke
gbɔ wu Kristo ŋutɔ gbɔ o; Kristo ŋutɔe gblɔ nya si megblɔ la nam. Ame bubu aɖeke
megblɔe nam o.
13 Mienya ale si menɔ esi medze Yudatɔwo fe subɔsubɔ yome; ale si meti
kristotɔwo yome nublanuimakpɔmakpɔtɔe. Mehea wo yia ʋɔnui eye mewɔ nu sia nu
si mate ŋui la be maɖe wo katã ɖa. 14 Menye Yudatɔ siwo vɔ̃a Mawu wu ame
bubuwo la dometɔ ɖeka le nye hatiwo dome le anyigba blibo la dzi eye medze
agbagba ɖe sia ɖe si mate ŋui la be mawɔ se xoxo siwo katã ku ɖe nye subɔsubɔ ŋu
la dzi.
15 Ke nya aɖe va dzɔ! Elabena hafi woadzim gɔ̃ hã la, Mawu tiam be manye
ye tɔ, eye wòyɔm. O, amenuveve kple nublanuikpɔkpɔ kae nye esia! 16 Eyɔm be
maɖe Via si le menye la afia ale be mate ŋu ayi Trɔ̃subɔlawo gbɔ eye magblɔ
nyanyui la tso Yesu ŋu na wo.
Esi nu siawo katã dzɔ ɖe dzinye la, nyemetso enumake be mafo nu tso eŋu
kple ame aɖeke o. 17 Nyemeyi Yerusalem be matsɔ nya la ɖo ame siwo nye
apostolowo do ŋgɔ nam la ŋkume o. Ao! Meyi Arabia fe gbegbewo eye metrɔ va
Damasko. 18 Ƒe etɔ̃ va yi hafi mede Yerusalem be makpɔ Petro ɖa eye menɔ egbɔ
ŋkeke wuiatɔ̃.
19 Apostolo bubu ɖeka si ko mekpɔ lae, nye Yakobo, míafe Afetɔ la nɔvi. 20
Milé to ɖe nya si mele gbɔgblɔm na mi la ŋu elabena mele egblɔm na mi le Mawu
4
ŋutɔ fe ŋkume. Nusiae nye nu si tututue dzɔ. Nyemele alakpa dam na mi o. 21 Le
esia megbe la meyi Siria kple Kilikia. 22 Va se ɖe ɣemaɣi me gɔ̃ hã la, kristotɔ siwo
nɔ Yudea la mekpɔm kpɔ o. 23 Nu si wonya koe nye nu si amewo nɔ gbɔgblɔm be,
“Míafe futɔ xoxo la le gbefã ɖem xɔse si me eya ŋutɔ dze agbagba tsã be yeagblẽ la
azɔ.” 24 Eye wotsɔ bubu na Mawu le tanye.
Apostoloawo xɔ Paulo
2 Le fe wuieve megbe la, megayi Yerusalem. Azɔ la, mekplɔ Barnaba ɖe asi
eye Tito hã va. 2 Meyi le Mawu fe gbeɖeɖe nam nu be mayi aɖawɔ takpekpe kple
nɔvi siwo le afi ma tso gbefã si ɖem menɔ na Trɔ̃subɔlawo la, ŋu. Mefo nu kple
hamedzikpɔlawo ɖeɖe ko ale be woase nu si tututu fiam menɔ la gɔme eye menɔ mɔ
kpɔm be woalɔ̃ ɖe edzi be nye nufiafia nye nyatefe. 3 Wolɔ̃ ɖe edzi hã. Womezi
Tito, nye kpeɖeŋutɔ dzi be woatso aʋa nɛ gɔ̃ hã o, togbɔ be Tito menye Yudatɔ o hã.
4 Ame aɖewo nɔ afi ma siwo yɔa wo ɖokuiwo be “Kristotɔwo,” ke wonye
alakpatɔwo. Ame siawo va be yewoafi ŋku akpɔ mí eye yewoase nu tso ablɔɖe si
míena mía ɖokuiwo tso Yudatɔwo fe sewo dzi wɔwɔ me ŋuti. Ne menye ame siawo
tae o la, ne aʋatsotso fe nya gɔ̃ hã medo ta ɖa o. Wodi be yewoatsɔ yewofe sewo
abla mí abe ale si kluviwo nɔa kɔsɔkɔsɔwo me ene. 5 Ke míeɖo to wo kura o,
elabena míedi be míaflu mi, ana miabu be ame ate ŋu akpɔ ɖeɖe to aʋatsotso kple
Yudatɔwo fe sewo dzi wɔwɔ me o.
6 Naneke menɔ hamea dzikpɔla gã siwo nɔ afi ma la si woatsɔ akpe gbefã si
menɔ ɖeɖem o. Nyemetsɔ ɖeke le wofe hamedzikpɔla gãwo nyenye me o, elabena
5
amewo katã sɔ le Mawu ŋkume. 7 Ke boŋ wokpɔe be wotsɔ nyanyui la gbɔgblɔ na
Trɔ̃subɔlawo fe dɔ de asi nam, abe ale si wotsɔ Yudatɔwo tɔ de asi na Petro hã ene.
8 Elabena Mawu, ame si li kple Petro le efe dɔwɔwɔ me abe apostolo na Yudatɔwo
ene la, eya kee li kpli nye hã le nye dɔwɔwɔ me abe apostolo na Trɔ̃subɔlawo ene. 9
Yakobo, Petro kple Yohanes, ame siwo amewo buna be wonye sɔtiwo na hamea la,
wona habɔbɔ fe asi nye kple Barnaba esi wokpɔ amenuveve si wona mí la dzesii.
Wolɔ̃ hã be míawo míayi Trɔ̃subɔlawo gbɔ, ke woawo woayi Yudatɔwo gbɔ. 10 Nya
ɖeka si ko wogblɔe nye be ele be míaɖo ŋku edzi ɣesiaɣi be míakpe ɖe ame dahewo
ŋu. Nye ŋutɔ hã metsi dzi ɖe nu sia ŋu.
Paulo tsi tre ɖe Petro ŋu
11 Ke esi Petro va Antioxia la, eva hiã be matsi tsitre ɖe eŋu sesῖe le amewo ŋkume
eye mahe nya ɖe eŋu vevie le nu masɔmasɔ si wɔm wònɔ la ta. 12 Esi wò ɖo tetee
la, eɖu nu kple kristotɔ siwo menye Yudatɔwo o, ame siwo mebui be mele be woatso
aʋa kokoko eye woalé Yudatɔwo fe se bubu geɖewo me ɖe asi o. Ke emegbe la, esi
Yudatɔ aɖewo, ame siwo nye Yakobo xɔlɔ̃wo va la, megalɔ̃ be yeaɖu nu kple wo o,
elabena enɔ vɔvɔ̃m na nu si ame siawo, siwo lé Yudatɔwo fe sewo me ɖe asi sesῖe
eye wogblɔna be aʋatsotso le vevie na ɖeɖekpɔkpɔ la agblɔ. 13 Ale kristotɔ bubuawo
katã, ame siwo nye Yudatɔwo la zu alakpanuwɔlawo. Barnaba gɔ̃ hã nɔ ame siawo
dome. Wodze Petro fe kpɔɖeŋu yome le esime wonya nu wu ema hafi. 14 Esi mekpɔ
nu si nɔ edzi yim eye mede dzesii be womenɔ nyatefe tom tututu le nu si woxɔ se
ŋuti o, eye womenɔ zɔɔzɔm ɖe nyatefe si le nyanyui la me nu o la, megblɔ na Petro
6
le ame bubuawo katã ŋkume be, “Togbɔ be ènye Yudatɔ dzidzia hã la, èɖe asi le
Yudatɔwo fe sewo ŋu xoxoxo; eya ta nu ka tae nètrɔ kpata hele didim be yeana ame
siawo, ame siwo menye Yudatɔwo o la, nawɔ seawo dzi mahã? 15 Nye kple wò siaa
míenye Yudatɔ dzidziawo; menye Trɔ̃subɔlawo kple nu vɔ̃ wɔla dzodzrowo míenyee
o. 16 Ke mí kristotɔ siwo nye Yudatɔwo la, míenyae nyuie be míate ŋu adze Mawu
ŋu to Yudatɔwo fe sewo dzi wɔwɔ me o, ke boŋ to Yesu Kristo ame si ɖe míafe nu
vɔ̃wo ɖa la dzixɔse ɖeɖe ko me. Ale míawo hã míeɖo ŋu ɖe Yesu Kristo ŋu be
Mawu axɔ mí le xɔse ta, eye menye be míewɔ Yudatɔwo fe sewo dzi ta o. Elabena
ame aɖeke makpɔ xɔxɔ le seawo dzi wɔwɔ ta akpɔ o.”
17 Ke ne míexɔ Kristo dzi se be aɖe mí eye míedze sii be míeda vo eya ta
míate ŋu akpɔ ɖeɖe o, negbe ɖe ko wotso aʋa na mí eye míewɔ Yudatɔwo fe se
bubuawo dzi hafi la, ɖe mele be míagblɔ be Kristo dzixɔsee na míedza vo oa?
Gbeɖe, Mawu nana be ame aɖeke nabu nu sia tɔgbi ɖe míafe Afetɔ la ŋu o. 18
Míanye nu vɔ̃ wɔlawo ne míagadze dzixɔse xoxo siwo mele agbagba dzem be maɖe
ɖa la me léle ɖe asi gɔme, anɔ bubum be Yudatɔwo fe sewo dzi wɔwɔ ana míakpɔ
ɖeɖe. 19 Elabena to ŋɔŋlɔ Kɔkɔe la xexelẽ mee meto va nya be nyemate ŋu adze
Mawu ŋu gbeɖe to agbagbadzedze be mawɔ seawo dzi me o, elabena medana fu.
Meva dzesii bena, míate ŋu adze Mawu ŋu to Kristo dzixɔse me ko.
20 Woklãm ɖe ati ŋu kple Kristo eye nye ŋutɔ nyemegale agbe o ke boŋ
Kristo le agbe le menye. Agbe si tututu le menye fifia la tso ale si mexɔ Mawu Vi la
dzi se la gbɔ, ame si lɔ̃m eye wòtsɔ eɖokui na ɖe tanye. 21 Nyemenye ame siwo bua
7
Kristo fe ku abe nu si ŋu gɔmesese aɖeke mele o ene la dometɔ ɖeka o. Elabena ne
Yudatɔwo fe sewo dzi wɔwɔ ate ŋu aɖe mí la, ekema mehiã be Kristo naku o.
Xɔse loo, alo se la?
3 O, mi Galatiatɔ tsibomewo! Ame kae flu mo na mi eye wòhe gbɔgbɔ vɔ̃ va
mia dzii? Elabena tsã la, miesea Yesu Kristo fe ku gɔme nyuie abe ɖe metsɔ nutata
aɖe si me Yesu nɔ kukum le atitsoga ŋu fia mi ene. 2 Mina mabia nya ɖeka sia mi:
ɖe miexɔ Gbɔgbɔ Kɔkɔe la to Yudatɔwo fe sewo dzi wɔwɔ mea? Kura o! Elabena
Gbɔgbɔ Kɔkɔe la va mia dzi esime miese nu tso Kristo ŋu eye miexɔ edzi se be aɖe
yewo la megbe. 3 Ekema ɖe miele tsu kum azɔa? Elabena ne agbagbadzedze be
woawɔ ɖe Yudatɔwo fe sewo dzi mena agbe mi le gbɔgbɔ me o la, nu ka ta miebu
be agbagbadzedze be yewoawɔ wo dzi awɔ mi azɔ kristotɔ nyuiwo wu? 4 Miekpe fu
geɖe ɖe nyanyui la ta. Miele didim azɔ be yewoaɖe asi le nyanyui la ŋu. Esẽ nam be
maxɔ nu sia dzi ase!
5 Megale mia biam be ɖe Mawu na Gbɔgbɔ Kɔkɔe la fe ŋusẽ mi eye wòwɔ
nukunuwo le mia dome le miafe agbagbadzedze be yewoawɔ Yudatɔwo fe sewo dzi
taa? Mele nenema kura o. Esime miexɔ Kristo dzi se eye mieɖo ŋu ɖe eŋu tso dzi
blibo me tae.
6 Nenema kee wònɔ na Abraham hã. Nu si na Mawu kpɔe be edze na dzifo
koe nye be, exɔ Mawu fe ŋugbedodowo dzi se. 7 Miate ŋu akpɔe tso esia me be ame
siwo nye Abraham fe vi vavãwo lae nye ame siwo katã xɔ Mawu dzi se nyatefetɔe. 8
ŋɔŋlɔ Kɔkɔe la kpɔe do ŋgɔ be Mawu atso afia na Trɔ̃subɔlawo le xɔse me, eya ta
wòɖe gbefã na Abraham do ŋgɔe be, “Woyra dukɔwo le mewò.” 9 Eya ta woyra
ame siwo katã xɔse la kple xɔsetɔ Abraham. 10 Ame siwo katã tsɔ wofe mɔkpɔkpɔ
da ɖe sea dzi wɔwɔ dzi la le fifode te, elabena woŋlɔ ɖi be, “Wofo fi de ame sia ame
si melé nu sia nu si woŋlɔ ɖe Segbalẽame la me ɖe asi o.” 11 Eme kɔ fãa be
womatso afia na ame aɖeke le Mawu gbɔ to se la me o, elabena woŋlɔ ɖi be, “Ame
dzɔdzɔe la anɔ gbe le xɔse me.” 12 Wometu Sea ɖe xɔse dzi o, ke boŋ mawunya
gblɔ bena, “Ame si awɔ nu siawo la anɔ agbe ɖe wo nu.” 13 Kristo ɖe mí tso Se la
fe fifode me, esi wòzu fifode ɖe mía tefe, elabena woŋlɔ ɖe mawunya me be, “Wofo
fi de ame sia ame si woklã ɖe ati ŋuti.” 14 Ale woɖe mí be yayra si wotsɔ na
Abraham la nava Trɔ̃subɔlawo hã dzi to Kristo Yesu me, ale be to xɔse me míaxɔ
Gbɔgbɔ Kɔkɔe si Mawu tsɔ do ŋugbee. 15 Nɔvi lɔlɔ̃awo, le míafe agbenɔnɔ gbe sia
gbe me gɔ̃ hã la, ne ame aɖe do ŋugbe na nɔvia eye wòŋlɔe da ɖi, de asi ete la,
womagate ŋu atrɔe o. ŋugbedola magate ŋu atrɔ tame be yeawɔ nu bubu o.
16 Azɔ la, Mawu do ŋugbe aɖewo na Abraham kple Via. ɖo ŋku edzi be nya
sia megblɔ be wodo ŋugbe na viawo o; anye ne esia afia be via siwo katã nye
Yudatɔwo. Ke wodo ŋugbe na Via eye esia gɔmee nye na Kristo. 17 Nu si mele
didim be magblɔ lae nye esi: Mawu fe ŋugbe si wòdo be woaɖe ame to xɔse me la
eŋlɔ ŋugbedodo sia da ɖi eye wòde asi ete; womate ŋu aɣlae alo atrɔe fe alafa ene
blaetɔ̃ megbe, esi Mawu na Se Ewoawo o. 18 Ne se mawo dzi wɔwɔ ate ŋu aɖe mí
la, ekema eme kɔ fãa bena esia ato vovo sã tso Abraham fe mɔ gbɔ elabena ɖe ko
Abraham ya xɔ Mawu fe ŋugbedodo dzi se.
19 Enyo: Nu ka tae wode se mawo? Wotsɔ se siawo kpe ɖe tsãtɔwo ŋu le
ŋugbe sia dodo vɔ megbe be woafia amewo fe fɔɖiɖi ne woda Mawu fe sewo dzi. Ke
se siawo anɔ anyi va se ɖe Kristo, Vi, si Mawu do ŋugbe na la fe vava dzi ko.
Vovototo bubu sia hã gali. Mawu tsɔ efe seawo na mawudɔlawo be woatsɔ ana
Mose, eye eya hã tsɔ wo na efe amewo. 20 Ke esi Mawu do ŋugbe na Abraham la,
eya ŋutɔe doe na Abraham; metsɔ ŋugbedodo la to mawudɔlawo alo Mose dzi o.
21 Ekema ɖe se la tsi tre ɖe Mawu fe ŋugbedodowo ŋu mahã? Gbeɖe!
Elabena nenye ɖe se si wona la ana agbe la, anye ne dzɔdzɔenyenye ava to se la me
vavã. 22 Gake ŋɔŋlɔ Kɔkɔe la gblɔ be xexeame katã le nu vɔ̃ fe game, ale be ŋugbe
si wodo be to Yesu Kristo dzixɔse me ame siwo xɔse la akpɔɖeɖe la nasu wo si.
23 Do ŋgɔ na Kristo fe vava la, se la dzɔ mía ŋu abe gamenɔlawo ene va
se ɖe esime míaxɔ ɖela si gbɔna la dzi ase.
24 Mina magagblɔe ale: Yudatɔwo fe sewo nye míafe nufiala kple mɔfiala va
se ɖe esime Kristo va be yeana míanɔ nyuie kple Mawu to míafe xɔse me. 25 Ke azɔ
esi Kristo va la, míegahiã se mawo be woadzɔ mía ŋu eye woakplɔ mí ayi egbɔe o.
Mawu fe viwo
26 Elabena azɔ la, mí katã míenye Mawu viwo to Yesu Kristo dzixɔse me, 27 eye mí
ame siwo wode mawutsi ta na ɖe ɖekawɔwɔ kple Kristo me la, míedo Yesu abe awu
ene. 28 Míeganye Yudatɔwo alo Helatɔwo, kluviwo alo ablɔɖeviwo, ŋutsuwo alo
nyɔnuwo gɔ̃ hã o, ke mí katã míele ɖeka; míenye kristotɔwo; míele ɖeka le Kristo
10
Yesu me. 29 Ke azɔ la, esi míenye kristotɔwo la, míenye Abraham ŋutɔ fe
dzidzimeviwo eye Mawu fe ŋugbe siwo katã wòdo na Abraham la nye mía tɔ.
4 Miɖo ŋku edzi be ne fofo aɖe ku eye wògblẽ domenyinu gã aɖe ɖi na via sue
aɖe la, ɖevi sue ma tɔ me menyo sãa wu kluvi aɖeke tɔ o va se ɖe esime wòatsi
togbɔ be nu sia nu si fofoa gblẽ ɖi nɛ nye etɔ hã. 2 Ele na ɖevi la be wòawɔ nu si
edzikpɔlawo ɖo nɛ va se ɖe esime wòaxɔ fe si fofoa ɖo na ɖi.
Mawu xe fe ɖe míafe ablɔɖe ta
3 Alea tututue wònɔ na mí va se ɖe esime Kristo va. Míenye kluviwo na
Yudatɔwo fe sewo kple kɔnyinyiwo elabena míebu be woate ŋu aɖe mí. 4 Ke
esi ɣeyiɣi nyuitɔ si Mawu ɖo da ɖi va ɖo la, Mawu ɖo Via si nyɔnu aɖe dzi eye
wònye Yudatɔ la ɖa 5 be wòana ablɔɖe mí ame siwo nye kluviwo na seawo ale be
wòate ŋu axɔ mí abe eya ŋutɔ viwo ene. 6 Eye be míenye viawo ta la, Mawu ɖo
Via fe Gbɔgbɔ ɖe míafe dziwo me eya ta azɔ la míate ŋu ayɔ Mawu dzidefotɔe be
enye mía Fofo lɔlɔ̃a. 7 Míeganye kluviwo azɔ o ke boŋ míenye Mawu ŋutɔ viwo azɔ.
Azɔ esi míenye viawo ta la, nu sia nu si nye etɔ la nye mía tɔ elabena nenemae
Mawu ɖoe.
Paulo tsɔ ɖe le me na Galatia hamea
8 Hafi mi Trɔ̃subɔlawo mianya Mawu la, mienye kluviwo na nu siwo miebuna abe
mawuwo ene, evɔ mawu mawo menɔ anyi gɔ̃ hã o. 9 Ke azɔ esi mieke ɖe Mawu ŋu
11
alo magblɔ be Mawu boŋ ke ɖe mia ŋu la, nu ka tae miagadi be yewoagagbugbɔ ayi
subɔsubɔ gbɔdzɔ, dahe, dzodzro gbɔ hele agbagba dzem be miayi dzifo to Mawu fe
sewo dzi wɔwɔ me hã? 10 Miele agbagba dzem be yewoadze Mawu ŋu to nu si
miawɔ alo nu si mele be miawɔ o le ŋkeke tɔxɛ aɖewo dzi alo le ɣleti aɖewo me alo
le azãgbe aɖewo alo le fe aɖewo me la dzi. 11 Mevɔ̃ ɖe mia nu. Mele vɔvɔ̃m be nye
agbagbadzedzewo katã ɖe mia ta la zu nu dzodzro. 12 Nɔvi lɔlɔ̃awo mina nu siawo
nawɔ dɔ ɖe mia dzi abe ale si wòwɔ dɔ ɖe dzinyee ene, elabena nye la mevo tso
kɔkuti siawo te abe ale si miawo hã mievo tso wo te tsã ene. Esi megblɔ mawunya
na mi zi gbãtɔ la miedo vlom o, 13 togbɔ be menɔ dɔ lém esi metsɔ nyanyui la vɛ na
mi zi gbãtɔ hã. 14 Togbɔ be nye dɔléle la nye nuɖiaɖia hã la, miegbe nu le gbɔnye
henyam o, ke boŋ miexɔm eye miekpɔ dzinye abe mawudɔla aɖe menye alo abe
Yesu Kristo ŋutɔ ene.
15 Afi ka dzidzɔkpɔkpɔ fe gbɔgbɔ si nɔ mía dome tsã la le? Elabena menyae
be le ŋkeke mawo me la, mialɔ̃ dzidzɔtɔe aho miafe ŋkuwo atsɔ aɖo tɔnyewo tefe ne
ema ate ŋu anye kpekpeɖeŋu nam.
16 Ke azɔ la, ɖe mezu miafe futɔ elabena megblɔ nyatefe la na mia?
17 Aʋatsonufiala mawo, ame siwo le didim vevie be yewoadze mia ŋu la,
mele agbagba dzem nenema ɖe miafe nyonyo ta o. Nu si wole didim be yewoawɔ
lae nye yewoatrɔ miafe mo ɖa tso gbɔnye ale be miaɖo to woawo wu. 18 Enyo ne
amewo ve mia nu kple tameɖoɖo nyui, to dzi vavãtɔ me vevietɔ ne womele mia nu
vem le ɣeyiɣi si me mele mia gbɔ ko me o. 19 O, vinyewo miena nye dzi le veve
sem! Megale veve sem abe funɔ si le mɔ kpɔm na vidzidzi ene eye mele mɔ kpɔm
12
na ɣeyiɣi si Kristo fe gbɔgbɔ ayɔ mia me mlɔeba la. 20 Medi vevie be manɔ mia gbɔ
fifia ale be nyemanɔ nu siawo ŋlɔm na mi o hafi; ke esi mía dome didi ta la, maʋu
eme be nyemenya nu si tututu mawɔ o.
Hagar kple Sara fe kpɔɖenu
21 Miɖo tom, xɔ̃nyewo, mi ame siwo bu be ele be miawɔ Yudatɔwo fe sewo dzi
kokoko hafi akpɔ ɖeɖe. Nu ka ta miadi nu siwo tututu se siawo fia o. 22 Elabena
woŋlɔ ɖi be viŋutsu eve nɔ Abraham si; ɖeka dada nye kosi ke evelia dada ya nye
ablɔɖenyɔnu. 23 Nya tɔxɛ aɖeke meku ɖe kosi la fe vi ɖe dzidzi ŋu o. Ke
ablɔɖenyɔnua ya la Mawu ɖe wòdo ŋugbe nɛ hafi wòte ŋu dzi vi.
24 Nu siawo nye alobalo ko, elabena nyɔnu eveawo sɔ kple nubabla eve.
Nubabla ɖeka la woxɔe le Sinai to dzi eye eyae dzi ɖevi siwo nye kluviwo. Esia nye
Hagar. 25 Eya ta Hagar enye Sinaito si le Arabia, eye wòsɔ kple egbegbe Yerusalem
du, elabena eya kple viawo le kluvinyenye me. 26 Ke Yerusalem si le dzi fo la vo,
menye kluvi o, eye eyae nye mía dada. 27 Elabena woŋlɔ ɖi bena, “Dzi nedzɔ wò, O
konɔ, wò nyɔnu si medzi vi kpɔ o; do ɣli sesῖe nàtso aseye, wò ame si melé ku kpɔ
o; viwo le nyɔnu si tsi akogo la si wu nyɔnu si si srɔ̃ le gɔ̃ hã.”
28 Nɔvi lɔlɔ̃awo, nye kple miawo míenye vi siwo ŋugbe Mawu do abe ale si
wòdo Isak ŋugbe ene. 29 Eya ta ame siwo di be míawɔ Yudatɔwo fe sewo dzi la, le
mí ame siwo wodzi tso Gbɔgbɔ Kɔkɔe la me yome tim azɔ, abe ale si Ismael, kosi
la fe vi, ti Isak, vi si ŋugbe wodo la yome ene.
13
30 Ke ŋɔŋlɔ Kɔkɔe la gblɔ be Mawu gblɔ na Abraham be wòanya kosi la
kple via elabena kosi la fe vi mate ŋu anyi Abraham fe dome kple ablɔɖenyɔnu la fe
vi o. 31 Nɔvi lɔlɔ̃awo, menye kosiwo fe viwo míenye o; eye míenye kluviwo na
Yudatɔwo fe sewo hã o, ke míenye ablɔɖenyɔnu la fe viwo, eye míedzea Mawu ŋu le
míafe xɔse ta.
Kristo wɔ mí ablɔɖeviwoe
5 Ale Kristo wɔ mí ablɔɖeviwoe. Azɔ la, mikpɔ egbɔ be mielé ablɔɖe sia me
ɖe asi eye miagatrɔ azu kluviwo na Yudatɔwo fe sewo kple kɔnyinyiwo o. 2 Miɖo
tom, elabena nya sia le vevie. Ne miele ŋu ɖom ɖe aʋatsotso kple Yudatɔwo fe sewo
dzi wɔwɔ ŋu be woana miadze Mawu ŋu la, ekema Kristo mate ŋu aɖe mi o. 3
Magagblɔe zi evelia. Ele na ame sia ame si le didim be yeadze Mawu ŋu to aʋatsotso
me la be wòawɔ Yudatɔwo fe se ɖe sia ɖe dzi loo alo wòatsrɔ̃. 4 Ne miele didim be
yewoaxe fe si mienyi le Mawu si kple se mawo dzi wɔwɔ la, ekema viɖe aɖeke mele
Kristo ŋu na mi o. Ekema Mawu fe amenuveve la bu ɖe mi.
5 Ke to Gbɔgbɔ Kɔkɔe la fe kpekpeɖeŋu me la míele ŋu ɖom ɖe Kristo fe ku
ŋu be wòaɖe míafe nu vɔ̃wo ɖa ale be míate ŋu adze Mawu ŋu. 6 Eye mehiã be mí
ame siwo Kristo na agbe mavɔe la míatsi dzi o, ne wotso aʋa na mí loo alo míelé
Yudatɔwo fe sewo me ɖe asi la, o. Elabena nu si ko míehiã lae nye xɔse si wɔa dɔ to
lɔlɔ̃ me.
7 Miedze egɔme henɔ yiyim nyuie hafi. Ame kae va flu mi eye wòxe mɔ na
nyatefe la yomenɔnɔ? 8 Eme kɔ fãa be menye Mawue wɔ nu sia o, elabena eyae nye
14
ame si yɔ mi hena ablɔɖe le Kristo me. 9 Ke mia dometɔ ɖeka koe agblẽ ame
bubuawo katã.
10 Mele mɔ kpɔm be Mawu agagbugbɔ mi va xɔse la gbɔ abe ale si mele mɔ
kpɔm le nu siawo me ene. Ame ka kee le fu ɖem na mi hele mia flum la, Mawu ŋutɔ
ahe to nɛ.
11 Ame aɖewo gblɔ gɔ̃ hã be nye ŋutɔ mele gbefã ɖem be aʋatsotso kple
Yudatɔwo fe sewo le vevie hena ɖeɖe. Enyo, ne meɖe gbefã nenema la, womagati
yonyeme o, elabena gbefãɖeɖe sia meɖia ame aɖeke nu o. Esi wogale yonyeme tim
kokoko la, fia be megale gbefã ɖem tso ɖeɖe to xɔse le Kristo fe atitsoga ɖeɖe ko me
ŋu.
12 ɖe ko medi vevie be nufiala siwo di be miana woatso aʋa na mi la, woaɖe
wo ɖokuiwo ɖa le mia dome eye woaɖe le mia ŋu kpoo.
Agbenɔnɔ le Gbɔgbɔ la me
13 Elabena nɔvi lɔlɔ̃awo, wona ablɔɖe mi ke menye ablɔɖe be miawɔ nu vɔ̃ o, ke
boŋ ablɔɖe be mialɔ̃ mia nɔewo eye miave wo nu. 14 Elabena woate ŋu afo seawo
katã nu fu wòazu se ɖeka sia be, “Lɔ̃ hawòvi abe ɖokuiwò ene.” 15 Ke ne le lɔlɔ̃ na
mia nɔewo tefe ɖeklemiɖeɖe kple dzrewɔwɔ le miawo ɖeɖe dome la, ekema minɔ
ŋudzɔ eye miakpɔ nyuie be miagagblẽ nu le mía nɔewo ŋu o.
16 Eya ta megblɔ be minɔ agbe le Gbɔgbɔ la me ale be miagawɔ miafe
dzɔdzɔme vɔ̃wo fe didiwo dzi o.
15
17 Elabena dzɔdzɔme vɔ̃ dia nu si tsi tre ɖe Gbɔgbɔ la ŋu, eye nu si dim
Gbɔgbɔ la le la hã nye futɔ na mía fe dzɔdzɔme vɔ̃wo. Wole avu wɔm kple wo
nɔewo, ale be miate ŋu awɔ nu si miedi be miawɔ la o. 18 Ke ne Gbɔgbɔ la le
miakplɔm la, miegale se la te o.
19 Ke ŋutilãmenudzodzro vɔ̃ wo dze fãa; esi woe nye, ahῖawɔwɔ,
mɔkɔmakɔnyenye, hadzedze, 20 trɔ̃subɔsubɔ, adzewɔwɔ, fuléle, dzrewɔwɔ ŋuʋaʋã,
dɔmedzoedodo, ɖokuitɔdidi, kɔmamawo, mamawo, 21 ŋubiabiã, ahamumu, aglotutu
vɔ̃wo kple esia tɔgbiwo. Mele nu xlɔ̃m mi, abe ale si mexlɔ̃ nu mi va yi ene la be,
ame siwo nɔ agbe alea la manyi mawufiaɖufe la fe dome o.
22 Ke Gbɔgbɔ la fe kutsetse enye, lɔlɔ, dzidzɔ, ŋutifafa, dzigbɔɖi,
dɔmenyowɔwɔ, nyuiwɔwɔ, nutefewɔwɔ, 23 tufafa kple ɖokuidziɖuɖu. Se la metsi
tre ɖe nu siawo ŋuti o. 24 Ame siwo nye Kristo Yesu tɔ la klã wofe dzɔdzɔme vɔ̃wo
kple wofe fieŋufieŋuwo kpakple wofe dzodzrowo ɖe ati ŋuti. 25 Esi míele agbe le
Gbɔgbɔ la me la, mina míazɔ hã le efe kpɔkplɔ te. 26 Migana dada nayɔ míame o,
ado dziku ha mía haviwo alo aʋa ŋu mía nɔewo o.
Miwɔ nyui na amewo katã
6 Nɔvi lɔlɔ̃awo, ne kristotɔ aɖe dze nu vɔ̃ me la, ele na mi ame siwo vɔ̃a Mawu
la be miatsɔ gbe blewu kple ɖokuibɔbɔ akpe ɖe eŋu be wòagbugbɔ ava mɔ dzɔdzɔe
la dzi; miaɖo ŋku edzi be mia dometɔ aɖe hã ate ŋu azu vɔ̃wɔla ɣebubuɣi. 2 Mitsɔ
mia nɔewo fe agbawo eye miakpe ɖe wo ŋu le wofe xaxawo me, ale miawɔ Afetɔ
16
la fe se la dzi. 3 Ne ame aɖe bu be yenye amegã le esime menye amegã o la eble
eɖokui.
4 Mina ame sia ame naka ɖe edzi be yele yefe dɔ wɔm abe ale si yeate ŋui
ene, ekema akpɔ dɔ nyui wɔwɔ ŋuti dzidzɔ eye mahiã be wòatsɔ eɖokui asɔ kple ame
bubu aɖeke o. 5 Ele be mía dometɔ ɖe sia ɖe natsɔ eya ŋutɔ fe vodadawo kple eya
ŋutɔ fe agbawo elabena mía dometɔ aɖeke mede blibo o!
6 Ame siwo wofia Mawu fe nyae la na ma wofe nu nyuiwo kple wofe
nufialawo. 7 Migable mia ɖokuiwo o. Miɖo ŋku edzi be ame aɖeke mate ŋu aflu
Mawu o. Nu si ame fãna la eya kee wòŋene ɣesiaɣi. 8 Ne efã eya ŋutɔ fe dzodzro
vɔ̃wo fe ku la, ekema ele nu vɔ̃wo fe ku fãm eye le nyatefe me la, aŋe gbegblẽ fe ku.
Ke ne efã gbɔgbɔmekuwo la, aŋe agbe mavɔ si Gbɔgbɔ Kɔkɔe la anɛ. 9 Migana
míagbɔdzɔ le nu nyui wɔwɔ me o, elabena ne míegbɔdzɔ o la, míaŋe nu le ɣeyiɣi
nyuitɔ dzi. 10 Eya ŋuti esi asinukpɔkpɔ le míasi la, mina míawɔ nyui na amewo katã,
vevietɔ na nɔvi dzixɔsetɔwo.
Menye aʋatsotso o, ke boŋ nuwɔwɔ yeye yae
11 Matsɔ nye ŋutɔ nye asi aŋlɔ nuwunya mamlɛ siawo na mi. Mikpɔ ale si wòle be
mana nye ŋɔŋlɔdzesiwo naloloe ɖa! 12 Miafe nufiala siwo le agbagba dzem be
yewoana miatso aʋa la, le agbagba dzem le nu ɖeka ko ta: eyae nye be yewoadze
amewo ŋu eye womagati yewo yome, abe ale si wòanɔ ne woaʋu eme be Kristo fe
atitsoga koe ate ŋu aɖe mí ene o. 13 Menye ame siwo wotso aʋa na gɔ̃ hãe wɔa sea
dzi o, ke wodi be woatso aʋa na mi ale be woafo adegbe le miafe ŋutilã ŋu.
14 Mawu neɖi be nyemafo adegbe le naneke ŋu o, negbe le míafe Afetɔ Yesu
Kristo fe atitsoga la ŋu ko, nu si me woto klã xexeame ɖe ati ŋuti nam eye woklã
nye hã ɖe ati ŋuti na xexeame. 15 Gɔmesese aɖeke megale aʋatsotso kple
aʋamatsɔmatso ŋu o: nu si le vevie lae nye nuwɔwɔ yeye zuzu.
16 Mawu fe ŋutifafa kple nublanuikpɔkpɔ nanɔ anyi kple ame siwo katã wɔa
se sia dzi, eye woanɔ anyi kple Mawu fe Israel hã.
17 Mlɔeba la migana ame aɖeke naɖe fu nam le nu siawo ŋuti o elabena
Yesu fe dzesiwo le nye ŋutilã ŋu.
18 Nɔvi lɔlɔ̃awo, míafe Afetɔ Yesu Kristo fe amenuveve nanɔ anyi kple miafe
gbɔgbɔ, Amen.


c: text/html

text: 16 Mele mía nɔvinyɔnu Foibe, si nye Kenxrea hamea fe subɔla la, kafum na mi,2 bene miaxɔe le Afetɔ la me, abe ale si dze ame kɔkɔewo ene, eye miakpe ɖe eŋu le nu sia nu si me wòahiã mi le la me, elabena eya ŋutɔ hã ʋli ame geɖewo ta, ɛ̃, eʋli nye ŋutɔ hã tanye.3 Mido gbe na Priska kple Akwila, siwo nye hanyedɔwɔlawo le Kristo Yesu me la, nam,4 ame siawo tsɔ woawo ŋutɔwo fe kɔwo ɖo anyi ɖe nye luʋɔ ta, eye menye nye ɖeɖe koe le akpe dam na wo o, ke hame siwo katã le dukɔwo me la hãe;5 eye mido gbe na hame si le wofe afe me la nam. Mido gbe na nye lɔlɔ̃tɔ Epeneto, si nye Kristo fe kutsetse gbãtɔ siwo le Asia la dometɔ ɖeka la, nam.6 Mido gbe na Maria, si wɔ dɔ sesẽ geɖewo ɖe mia ta la, nam.7 Mido gbe na Andronika kple Yunia, siwo nye fonyemetɔwo kple hati gamenɔlawo la, nam, ame siwo xɔ ŋkɔ nyui le apostoloawo dome, eye wonye Kristo yomedzelawo ɣeyiɣi didi wum la.8 Mido gbe na Amplia, nye lɔlɔ̃tɔ le Afetɔ la me, nam.9 Mido gbe na Urbano, míafe hadɔwɔla le Kristo me, kple nye lɔlɔ̃tɔ Staxis nam.10 Mido gbe na Apeles, ame si ŋu wokpɔ ŋudzedze ɖo le Kristo me la, nam. Mido gbe na ame siwo tso Aristobulo fe afe me la nam.11 Mido gbe na Herodion, nye fometɔ la, nam. Mido gbe na ame siwo tso Narkiso fe afe me, siwo le Afetɔ la me la, nam.12 Mido gbe na Trifena kple Trifosa, siwo nye nyɔnu siwo dzea agbagba geɖe le Afetɔ la me la, nam. Mido gbe na míafe lɔlɔ̃tɔ Persis nam, elabena ewɔ dɔ sesẽ geɖewo le Afetɔ la me.13 Mido gbe na Rufo, ame tiatia le Afetɔ la me, kple dadaa, si nye nye hã danye la, nam.14 Mido gbe na Asinkrito, Flego, Herme, Patroba, Herma, kple nɔvi siwo le wo gbɔ la, nam.15 Mido gbe na Filologo kple Yulia, Nerea kple nɔvianyɔnu, kple Olimpa kpakple ame kɔkɔe siwo katã le wo gbɔ la, nam.16 Mitsɔ nugbugbɔ kɔkɔe do gbe na mia nɔewo. Kristo la fe hameawo katã do gbe na mi.17 Azɔ la, nɔviwo, mele nu xlɔ̃m mi be, miafe ŋku nanɔ ame siwo hea mamawo kple nu siwo nana woklia nu, siwo tsi tsitre ɖe nufiafia si miesrɔ̃ ŋu vanɛ, la ŋuti, eye mifo asa na wo.18 Elabena ame siawo tɔgbi la, menye mía Afetɔ Kristo fe kluviwo wonye o, ke woawo ŋutɔwo fe fodowo tɔ boŋ; eye wotsɔa aɖe ŋanɛ kple kesekukuɖɔɖɔname blea ame siwo meɖo vɔ̃ aɖeke ɖe ta me o la fe dzi.19 Elabena amewo katã se nu tso miafe toɖoɖo ŋu. Eya ta dzi le dzɔyem le mia ta. Gake medi be miadze nunya le nu nyui wɔwɔ me, gake mianye ame maɖifɔwo le nu vɔ̃ɖi wɔwɔ me.20 Ke Mawu si naa ŋutifafa la agbã Satana ɖe miafe afɔwo te gudugudu kpuie. Mía Afetɔ Yesu fe amenuveve nanɔ anyi kpli mi.21 Nye hadɔwɔla Timoteo do gbe na mi, Lukio kple Yason kpakple Sosipatro, siwo nye fonyemetɔwo, hã do gbe na mi.22 Nye, Tertio, ame si ŋlɔ agbalẽ sia la, medo gbe na mi le Afetɔ la me.23 Gayo, si xɔ mía kple hame blibo la ɖe efe me la, do gbe na mi. Dudzikpɔla Erasto do gbe na mi, eye nɔvia Kuarto hã do gbe na mi.24 * ——25 Ke ame si ate ŋu ana miali ke sesĩe le nya nyui si gblɔm mele kple Yesu Kristo ŋuti gbefãɖeɖe la nu, le nya ɣaɣla kɔkɔe si woɣla tso ɣeyiɣi mavɔmavɔwo me ke la fe ɖeɖe fia nu,26 nya ɣaɣla si woɖe fia azɔ, eye wona wòdze to nyagblɔɖilawo fe ŋɔŋlɔawo me le dukɔwo katã dome, le ɖekawɔwɔ me kple Mawu mavɔmavɔtɔ la fe sedede la, bene amewo naxɔe ase ahaɖo toe;27 Mawu, si nye nunyatɔ ɖeka hɔ̃, tɔ nanye ŋutikɔkɔe to Yesu Kristo dzi yi mavɔmavɔ me. Amen.

robotstxt: allowed

filter: keep


text: 4 Esi Saul vi Is-Boset+ se be Abner ku le Hebron+ la, dzi ɖe le efo,* eye dzidzi fo Israel-viwo katã.2 Ke ŋutsu eve, siwo nye adzohawo fe tatɔwo, le Saul vi la si: ɖeka ŋkɔe nye Baana, eye evelia ŋkɔe nye Rekab. Wonye Beerottɔ Rimon viwo tso Benyamin fomea me. (Elabena wobua Beerot+ hã kpena ɖe Benyamin ŋu tsã.3 Ke Beerottɔwo si yi Gitayim,+ eye wozu amedzrowo le afi ma va se ɖe egbe sia.)4 Ke viŋutsu aɖe le Saul vi Yonatan+ si, si fe atawo tu.+ Exɔ fe atɔ̃, esime du tso Yezreel+ va le Saul kple Yonatan ŋuti, eye edzikpɔla kɔe si, eye esi wòle kplakplakpla dzi le sisim la, ɖevi la ge, eye wòzu wɔmetɔ. Eŋkɔe nye Mefiboset.+5 Ke Beerottɔ Rimon viwo, Rekab kple Baana, yi Is-Boset fe me le ŋdɔkutsu dzatsɛ, esi wònɔ ŋdɔlɔ̃ dɔm.6 Woyi afea me abe ame siwo gbɔna lu tsɔ ge ene, eye wofo nu ɖe dɔme nɛ; ke Rekab kple nɔvia Baana+ si dzo.7 Esi woɖo afea me la, emlɔ aba dzi le efe xɔgã me, eye woda nui wòku, wotso ta le enu. Eye wotsɔ efe ta ɖe asi zɔ mɔ zã blibo la katã to Araba* mɔ.8 Eye wotsɔ Is-Boset+ fe ta vɛ na David le Hebron gblɔ na fia la be: “Wò futɔ Saul,+ si di be yeaɖe wò agbe*+ ɖa la, fe vi Is-Boset fe tae nye esi. Yehowa na nye afetɔ fia bia hlɔ̃ Saul kple efe dzidzimeviwo egbe sia.”9 Ke David ɖo eŋu na Beerottɔ Rimon vi Rekab kple nɔvia Baana be: “Zi ale si Yehowa, ame si ɖe nye agbe* tso xaxawo katã me la le agbe la,+10 esi ame aɖe va gblɔ nam be, ‘Kpɔ ɖa, Saul ku,’+ eye eya ŋutɔ bu be du nyui wònye yehe vɛ la, melée hewui+ le Ziklag. Fetu si wòxɔ tso gbɔnyee nye ema!11 Ʋuu keke wòahanye be ame vɔ̃ɖiwo wu ame dzɔdzɔe le eya ŋutɔ fe me le efe aba dzia! Ðe nyemabia efe ʋu tso mia si,+ eye maɖe mi ɖa le anyigba la dzi oa?”12 Enumake David ɖe gbe na ɖekakpuiawo be woawu wo.+ Wolã wofe asiwo kple afɔwo, eye wotsɔ wo ku nu+ le ta aɖe si le Hebron la to. Gake wotsɔ Is-Boset fe ta yi ɖaɖi ɖe Abner ɖife le Hebron.


text:
GBETAKPƆXƆ—TATA SI MÍESRƆ̃NA March 2015
Nusɔsrɔ̃nyati siwo me míadzro tso May 4 va se ɖe 31, 2015 la le tata sia me.
‘Nenemae Dzea Ŋuwò’
Nu ka tae fifia míafe agbalẽwo ɖea Biblia me nuŋlɔɖiwo me le mɔ bɔbɔe si me kɔ nyuie wu nu zi geɖe?
Àyi Edzi ‘Anɔ Ŋudzɔa’?
Xlẽ Yesu fe lododo si ku ɖe ɖetugbui ewoawo ŋu si me wogakɔ ɖe edzi, be nàkpɔ nufiame vevi siwo le lododoa me si dzi wòle be míawɔ ɖo kpata.
Nyabiabia Siwo Tso Exlẽlawo Gbɔ
Tsã la, míefoa nu tso Biblia me nuŋlɔɖiwo fe kpɔɖeŋuwo kple nu siwo wotsi tre ɖi na ŋu zi geɖe le míafe agbalẽwo me. Gake fifia la, fãa hafi míewɔa esia. Nu ka tae?
Srɔ̃ Nu Tso Talentowo Ŋuti Lododoa Me
Nyati sia na talentowo ŋuti lododoa fe gɔmesese yeye mí.
Kpe Asi Ðe Kristo Nɔviwo Ŋu Nutefewɔwɔtɔe
Aleke ame siwo Kristo adrɔ̃ ʋɔnu be wonye alẽwo la kpea asi ɖe nɔviawo ŋu?
Ðe Srɔ̃ “Le Afetɔ La Me Ko”—Ðe Wògahiã Egbea?
Ame siwo ɖoe kplikpaa be yewoawɔ ɖe Yehowa fe se dzi la doa dzidzɔ na efe dzi, eye wokpɔa yayra geɖe.


text:
Srɔ̃ɖeɖe
Nu Siwo Ana Nàkpɔ Dzidzedze
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.
Nu Kae Srɔ̃tɔwo Awɔ Be Woakpɔ Dzidzɔ?
Aɖaŋu si Biblia ɖo ku ɖe ale si woawɔ be dzidzɔ nanɔ srɔ̃ɖeɖe me ŋu la ɖea vi, elabena Yehowa Mawu, Ame si ɖo srɔ̃ɖeɖe gɔme anyi la, gbɔe wòtso.
Ale Si Nàde Bubu Srɔ̃wò Ŋu
Bubudede ame nɔewo ŋu le srɔ̃ɖeɖe me menye nu si adzro ame hafi wòawɔe o ke boŋ enye nu si wòle be woawɔ. Aleke nàte ŋu aɖee afia be yedea bubu ye srɔ̃ ŋu?
Ðee Fia Be Yekpɔa Ŋudzedze Ðe Nu Ŋu
Ne srɔ̃ŋutsu kple srɔ̃a ɖoe be yewoade dzesi yewo nɔewo fe nɔnɔme nyuiwo la, wo dome va vivina wu. Nu kae akpe ɖe ŋuwò be nànye ame si kpɔa ŋudzedze ɖe nu ŋu?
Ale Si Miaku Ðe Mia Nɔewo Ŋu Vevie
Kɔsɔkɔsɔ si wotsi ɖe afɔ na ame ale be mate ŋu ado le srɔ̃ɖeɖea me o ye kukuɖeameŋu nyea alo seke aɖe si ate ŋu alé srɔ̃ɖeɖe ɖe te sesĩe ye wònyea?
Miwɔ Nutefe Na Mia Nɔewo
Asafofo na ahasiwɔwɔ koe nye nutefewɔwɔ na ame srɔ̃a?
Nu Si Nàwɔ Be Wò Srɔ̃ɖeɖe Evelia Nakpɔ Dzidzedze
Kuxi aɖewo ate ŋu ado mo ɖa le srɔ̃ɖeɖe evelia me, si menɔa srɔ̃ɖeɖe gbãtɔ me o. Aleke srɔ̃tɔwo awɔ akpɔ dzidzedze?
Srɔ̃ŋutsuwo
—Miwɔ Nu Ðe Mia Srɔ̃wo Ŋu Nyuie
Nu sia nu ate ŋu asu fome aɖe si, evɔ woaɖo ko le nu si le vevie wu la gome.
Nya Si Biblia Gblɔ
Ðe Wòsɔ Be Ŋutsu Kple Nyɔnu Siwo Lɔ̃ Wo Nɔewo Nanɔ Anyi Ðekae Evɔ Womeɖe Wo Nɔewo Oa?
Xlẽ nu tso nya si Biblia gblɔ tso lɔlɔ̃, gbɔdɔdɔ kple ame siwo meɖe wo nɔewo o fe anyinɔnɔ ɖekae ŋu.
Ðe Biblia Ƒo Nu Tso Nyɔnu-Kple-Nyɔnu Alo Ŋutsu-Kple-Ŋutsu Ƒe Srɔ̃ɖeɖe Ŋua?
Nu kae Biblia gblɔ tso ŋutsu-kple-ŋutsu fe srɔ̃ɖeɖe ŋu? Ame si ɖo srɔ̃ɖeɖe anyi la nya nu siwo ate ŋu ana srɔ̃ɖeɖe nanɔ anyi ɖaa eye dzidzɔ nanɔ eme la nyuie.
Ðe Wòsɔ Be Woaɖe Srɔ̃ Geɖea?
Mawue ɖo srɔ̃ geɖe ɖeɖe anyia? Kpɔ nya si Biblia gblɔ tso srɔ̃ geɖe ɖeɖe ŋu la ɖa.
Nya Kae Biblia Gblɔ Tso Yevu Kple Ameyibɔ Ƒe Wo Nɔewo Ðeɖe Ŋu?
Kpɔ nya siwo Biblia gblɔ tso ale si amegbetɔwo katã le sɔsɔe kple srɔ̃ɖeɖe ŋu.
Hadede Dzro Koe Srɔ̃ɖeɖe Nyea?
Xlẽ nu tso ale si ɖofe si Mawu da ŋutsu kple nyɔnu ɖo le fomea me ate ŋu ana woakpɔ dzidzedze ahakpɔ dzidzɔe la ŋu.
Srɔ̃ɖeɖee Ana Ame Nakpɔ Dzidzɔ Le Agbe Mea?
Can single Christians be happy? The Bible gives the proper view of marriage, and a perfect example of singleness too.
Kuxiwo Kple Wo Gbɔ Kpɔnuwo
Nuwɔwɔ Kple Towò Kple Lɔ̃xowò
Nu etɔ̃ aɖewo ate ŋu akpe ɖe ŋuwò ale be wò kple srɔ̃wò dzilawo dome kuxiwo made masɔmasɔwo mia dome o.
Ale Si Mianɔ Ŋutifafa Me Kple Miafe Ƒometɔwo
Àte ŋu abu dziwòlawo evɔ màɖe mɔ na wo woanɔ nu dem miafe fomenyawo me madzemadzee o.
Ne miafe susu mewɔ ɖeka le nanewo me o
Ðe nèse le ɖokuiwò me kpɔ be ye kple ye srɔ̃ fe susu mewɔ ɖeka le nanewo me oa?
Ale Si Nàdzudzɔ Dzikuléle Ðe Dɔ Me
Ðe tsɔtsɔke bia be nàbu agɔ si srɔ̃wòa dze le dziwò la nu tsɛ alo awɔ abe ɖe medze agɔ le dziwò kura ene oa?
Ne Ðeviwo Tsi Eye Woʋu Le Afe Me
Srɔ̃tɔ aɖewo toa kuxi sesẽwo me ne wo viwo tsi eye woʋu le afea me. Nu kae dzilawo ate ŋu awɔ be woatrɔ ɖe nɔnɔme yeye sia ŋu?
Ne Nya Vɔ̃ Aɖe Dzɔ
Na woakpe ɖe ŋuwò.
Ne Xɔlɔ̃dzedzea Me Va Le Kplikplikpli Akpa
Ðe nègblɔna na ɖokuiwò be, ‘Xɔ̃wo ko míenyea’? Ne nenemae la de ŋugble tso Biblia me gɔmeɖosewo ŋu ahakpɔe ɖa be nuŋububu sia sɔ mahã.
Nu Si Na Wodzudzɔ Ŋutasesẽ Le Wo Srɔ̃wo Ŋu
Aleke Biblia fe gɔmeɖosewo ate ŋu akpe ɖe ame siwo nye ŋutasẽla vɔ̃ɖitɔwo gɔ̃ hã ŋu woatrɔ wofe nɔnɔme?
Kaklã Kple Srɔ̃gbegbe
Ne Nuwo Meva Le Abe Ale Si Nèkpɔ Mɔe Ene O
Ðe mia dome va le ko abe avu kple dadi ye le tefe ɖeka enea? Aɖaŋuɖoɖo atɔ̃ siawo akpe ɖe ŋuwò nàkpɔ kuxiwo gbɔ le wò srɔ̃ɖeɖea me.
Nu Si Biblia Gblɔ Tso Ahasiwɔwɔ Ŋu
Ðe ahasiwɔwɔ fia srɔ̃ɖeɖe fe nuwuwu kokokoa?
Ðe Biblia Ðe Mɔ Be Woagbe Srɔ̃a?
Xlẽ nu tso nu si ŋu Mawu ɖe mɔ ɖo kple nu si wòlé fui ŋu.
Tutu Wò Aɖatsiwo Ne Nàkpɔ Ŋgɔgbe
Ame siwo gbe wo nɔewo la katã kloe va kpɔnɛ be agbea sesẽ na yewo wu ale si yewokpɔ mɔ nɛ. Biblia me aɖaŋuɖoɖowo ate ŋu afa akɔ na wò eye nàɖu kuxiawo dzi.
Aleke Yehowa Ðasefowo Bua Srɔ̃gbegbee?
Ðe Yehowa Ðasefowo kpena ɖe ame siwo fe srɔ̃ɖeɖe me kuxiwo le la ŋua? Ðe wòle be hametsitsiwo nada asi ɖe Ðasefo aɖe fe srɔ̃gbegbe dzia?


text:
Míado dzesie bena Eʋeawo zɔ̃ mɔ to tefe geɖewo hafi va li ke ɖe Edu siwo me wole le egbe fe ŋkekea me. Ameaɖe menya tutuutu nusi dzɔ le tefe siwo wonɔ le blema tsã vayi la o, vɔ gɔmesese le Eʋedu siwo me wole le egbe fe ŋkekeawo kple esiwo míedo dzesie la me. KETU ( le Benin me ): TADO ( le Togo me ) : NƆTSIẼ ( le Togo me ): Wogblɔɛ bena esime Eʋeawo ga ʋu dzo le KETU la, wova dze TADO eye le fe aɖewo megbe la, ameaɖewo yiɖa nɔ Nɔtsiẽ. Edziedzi la Eʋeawo zɔa mɔ kple wofe dekɔnuwo kple ameyinugbe siwo woyɔa bena Ŋɔliwo. Ŋɔli siawo nye amekuku siwo wodea megbe le wofe mɔzɔzɔwo me eye wonyea dzesido nu aɖe si wotsɔa zɔa mɔ̃e. Dzesido nu abe Mɔzɔti ene. Wogblɔɛ be anye bena Nɔtsiẽ du la xɔ ŋkɔ tso alesi Eʋeawo zɔ mɔ kple wofe ŋɔliti heva ɖo tefe sia eye wofe ŋɔliti la tsi tefe la me ( Ŋɔli tsi = Ŋɔtsiẽ ), alo Ŋɔɛ nye fia si nɔ ŋgɔ nawo hafi wova ɖo tefe la eye Ŋɔɛ gblɔ na hatsotso la bena yema ga teŋu yi ŋgɔ o, ke boŋ yea tsi tefe ma ( Ŋɔɛ tsi, siva zu Ŋɔtsiẽ). GAME: DENU:
TSEVIE: HO:
AŊLƆGÃ: KETA:
AFÃNYA: VOGÃ:
TSEKPƆ: AƑLAWO:
AKATSI: DZODZE:
AGBANAKƐ: ...


text:
Wotsɔ Wo Ðokuiwo Na Faa—Le Madagascar
“NE MESE xɔ̃nye siwo yi ɖasubɔ le afi si mɔɖela geɖe wu hiã le fe nutefekpɔkpɔwo la, edzroa nye hã be makpɔ dzidzɔ si kpɔm wole. Gake menɔ vɔvɔ̃m hã be manya wɔ nam be masubɔ le afi si gbefãɖela geɖe wu hiã le o.” Nya mawoe Sylviana, si nye mɔɖela si xɔ fe 27 la gblɔ.
Ðe wò hã èsena le ɖokuiwò me abe Sylviana enea? Ðe wòdzroa wò hã vevie be yeasubɔ le afi si Fiaɖufegbefãɖela geɖe wu hiã le evɔ wòwɔna na wò be manya wɔ na ye oa? Ne nenemae la, dzi megaɖe le fowò o! Le Yehowa fe kpekpeɖeŋu me la, nɔviŋutsu kple nɔvinyɔnu akpeakpewo te ŋu ɖu mɔxenu siwo na wòsesẽ na wo be woadzi wofe subɔsubɔdɔa ɖe edzi la dzi. Be míakpɔ ale si Yehowa kpe ɖe wo dometɔ aɖewo ŋui la, na míayi Madagascar, si nye fukpo enelia si lolo wu le anyigba dzi.
Ƒe ewo aɖewoe nye esia la, gbefãɖela kple mɔɖela 70 kple edzivɔ siwo me dzo le la tso dukɔ * 11 me yi ɖasubɔ le Afrika fe dukɔ sia si me dɔa le ku tsem le, si me ame geɖe dea bubu Biblia ŋu le la me. Azɔ hã, gbefãɖela gbogbo aɖewo siwo le dukɔ sia me la lɔ̃ faa ʋu yi ɖale asi kpem ɖe Fiaɖufegbedeasia kaka dɔa ŋu le fukpo gã sia fe tefetefewo. Na míadzro wo dometɔ aɖewo fe nutefekpɔkpɔwo me kpɔ.
WOÐU VƆVƆ̃ KPLE DZIÐELEAMEƑO DZI
Louis kple Perrine nye atsu kple asi siwo xɔ wu fe 30, eye woʋu tso France yi Madagascar. Wonɔ eŋu bum fe geɖe be yewoaʋu aɖakeke yewofe subɔsubɔdɔa ɖe enu le duta, gake esia nɔ sesẽm na Perrine. Egblɔ be: “Menɔ vɔvɔ̃m be mayi tɔmanyafe nɔmanyafe. Ne mebu eŋu be magblẽ míafe fometɔwo, hamea me tɔwo, míafe afea, tefe siwo míenya kple nu siwo wɔwɔ ma mí ɖe megbe la, esia nana metsia dzimaɖi. Le nyatefe me la, nu siwo ŋu metsi dzi ɖo la koŋue zu mɔxenu nam.” Ke le fe 2012 me la, dzi ɖo Perrine fo, eye eya kple Louis woʋu yi Madagascar. Aleke wòle sesem le eɖokui me tso nyametsotso ma ŋu? Egblɔ be: “Ne metrɔ kpɔ megbe la, magblɔ be ale si gbegbe Yehowa kpe ɖe mía ŋui la tefe kpɔkpɔ do ŋusẽ míafe xɔse ŋutɔ.” Louis hã gblɔ kpee be, “Bu eŋu kpɔ ko—esi míede Ŋkuɖodzia zi gbãtɔ le Madagascar la, míafe Biblia nusrɔ̃vi ewo va wɔnaa tefe!”
Nu kae kpe ɖe atsu kple asi sia ŋu woyi edzi subɔ le duta esime wodo go kuxiwo? Wodo gbe ɖa ɖe kuku na Yehowa vevie be wòado ŋusẽ yewo ne yewoayi edzi ado dzi. (Flp. 4:13) Louis gblɔ be: “Míede dzesii be Yehowa ɖo míafe gbedodoɖaa ŋu eye wòna ‘Mawu fe ŋutifafa’ mí. Ewɔe be míete ŋu tsɔ susu ɖo dzidzɔ si kpɔm míele le subɔsubɔdɔa me ŋu. Tsɔ kpe ɖe eŋu la, mía xɔlɔ̃ siwo míegblẽ ɖe afe la ɖo e-mail kple lɛtawo ɖe mí tsɔ de dzi fo na mí be míagana ta o.”—Flp. 4:6, 7; 2 Kor. 4:7.
Yehowa ɖo Louis kple Perrine fe dzidodoa tefe na wo geɖe. Louis gblɔ be: “Le October 2014 me la, míede Kristotɔ Srɔ̃tɔwo Ƒe Bibliasrɔ̃sukua * le France. Suku sia si míede la nye nunana nyui aɖe tso Yehowa gbɔ, si míaŋlɔ be akpɔ o.” Esi wowu sukua nu la, dzi dzɔ wo ŋutɔ be habɔbɔa gaɖo wo ɖe Madagascar.
“MIAZU DADA NA MÍ!”
Didier kple srɔ̃a Nadine xɔ fe 50 kple edzivɔ esi woʋu tso France yi Madagascar le fe 2010 me. Didier gblɔ be: “Ƒe aɖewo va yi la, mí ame evea míewɔ mɔɖeɖedɔa, eye emegbe míenyi mía vi etɔ̃awo. Esi wotsi la, míeva bu eŋu kpɔ be ɖe míayi aɖasubɔ le duta hã.” Ke hã, Nadine gblɔ be: “Dzodzo le mía viwo gbɔ nɔ sesẽm nam, gake wogblɔ na mí be: ‘Ne mieʋu yi duta ɖasubɔ le afi si gbefãɖela geɖe wu hiã le la, miazu dada na mí!’ Wofe nyawo de dzi fo na mí míeʋu. Togbɔ be mía kple mía viwo dome didi fifia hã la, edzɔa dzi na mí be míetea ŋu ɖoa dze kpli wo edziedzi.”
Malagasygbea sɔsrɔ̃ menɔ bɔbɔe na Didier kple Nadine kura o. Nadine ko alɔgbɔnu esi wògblɔ be, “Menye fe 20-viwoe míeganye o.” Ke aleke wowɔ srɔ̃ gbea? Gbã la, woyi ɖanɔ Fransegbe hame aɖe me. Emegbe esi wokpɔe be yewosu te azɔ be yewoasrɔ̃ Malagasygbea la, woʋu yi Malagasygbe hame me. Nadine gblɔ be: “Ame siwo míedoa goe le gbefãɖeɖedɔa me la dometɔ geɖe lɔ̃ Biblia sɔsrɔ̃. Zi geɖe la, wodaa akpe na mí be míeva yewo gbɔ. Le gɔmedzedzea me la, ɖeko wònɔ abe drɔ̃e kum menɔ ene. Mɔɖeɖedɔa wɔwɔ le afi sia dzɔa dzi nam ŋutɔ. Ne mefɔ ŋdi la, megblɔna na ɖokuinye be, ‘Ahã, meyina gbefã ɖe ge egbea hã!’”
Didier ko alɔgbɔnu esi wògblɔ tso ɣeyiɣi si me wodze Malagasygbea sɔsrɔ̃ gɔme ŋu be: “Menɔ hame fe kpekpe aɖe dzi kpɔm, ke hã nyemenɔ nɔviawo dometɔ aɖeke fe nyaŋuɖoɖo gɔme sem o. Nya si megblɔna koe nye, ‘Akpe.’ Esi meda akpe na nɔvinyɔnu aɖe ɖe efe nyaŋuɖoɖoa ta la, ame siwo nɔ emegbe la wɔ asi nam be efe nyaŋuɖoɖoa mede o. Enumake meyɔ nɔviŋutsu aɖe wògaɖo nyaa ŋu—ɖeko metsɔe be eɖo eŋu nyuie.”
ELƆ̃ FAA BE YEAVA
Le fe 2005 fe takpekpe aɖe me la, Thierry kple srɔ̃a, Nadia, wokpɔ drama si fe tanyae nye “Ti Taɖodzinu Siwo Dzea Mawu Ŋu Yome” (ele yevugbe me). Drama ma, si wotu ɖe Biblia dzi si ku ɖe Timoteo ŋu la wɔ dɔ ɖe wo dzi, eye wòna wògadzro wo vevie be woayi aɖasubɔ le afi si Fiaɖufegbefãɖela geɖe wu hiã le. Thierry gblɔ be: “Esi dramaa wu ene eye míenɔ asikpe fom la, menyè kɔ kpɔ srɔ̃nye hebiae be, ‘Afi kae míayi?’ Srɔ̃nye gblɔ nam be nya ma tututu ŋu bum ye hã yenɔ.” Esia megbe kpuie ko la, wote afɔ siwo hiã la ɖeɖe be yewoaɖo yewofe taɖodzinua gbɔ. Nadia gblɔ be, “Ʋɛʋɛʋɛ la, míeɖe míafe nunɔamesiwo dzi kpɔtɔ va se ɖe esime míafe nunɔamesiwo katã te ŋu ge ɖe mɔzɔkplo ene pɛ ko me!”
Wova ɖo Madagascar le fe 2006 me, eye wose vivi na gbefãɖeɖedɔa tso gɔmedzedzea me ke. Nadia gblɔ be, “Ame siwo míedoa goe la nana míekpɔa dzidzɔ ŋutɔ.”
Gake le fe ade megbe la, kuxi aɖe do mo ɖa. Nadia dada, Marie-Madeleine, si le France la dze anyi, si wɔe be efe abɔ ŋe eye efe ta xɔ abi. Esi Nadia kple srɔ̃a wofo nu kple Marie-Madeleine fe ɖɔkta tso nɔnɔmea ŋu vɔ la, wogblɔ na Marie-Madeleine be wòava nɔ yewo gbɔ le Madagascar. Togbɔ be exɔ fe 80 ɣemaɣi hã la, elɔ̃ faa be yeaɖanɔ wo gbɔ. Aleke wòse le eɖokui me tso dutayiyi ŋu? Egblɔ be: “Ɣeaɖewoɣi la, esesẽna nam be matrɔ ɖe nɔnɔmeawo ŋu, gake togbɔ be nye lãmesẽa mede dzinye tututu o hã la, mesena le ɖokuinye me be nye hã mele akpa aɖe wɔm le hamea me. Eye nu si dzɔ dzi nam wue nye be, nye vava wɔe be vinyewo kpɔtɔ le wofe subɔsubɔdɔ si le ku tsem la dzi.”
“YEHOWA TSOM XƆ”
Riana nye nɔviŋutsu si xɔ fe 22. Alaotra Mangoro, si nye nuto aɖe si me nukuwo wɔna le nyuie le Madagascar fe ɣedzefe la mee wònɔ tsi. Ewɔ dɔ nyuie le suku eye wòdi be yeade suku kɔkɔ. Ke hã, esi wòsrɔ̃ Biblia la, etrɔ efe susu. Egblɔ be: “Medze agbagba srɔ̃ nu vevie be mawu sekɛndrisuku (lycée) nu kaba, eye medo ŋugbe na Yehowa be, ‘Ne mekpɔ dzidzedze le dodokpɔ mamlɛa me la, madze mɔɖeɖedɔa gɔme.’” Esi Riana wu sukua nu la, ewɔ efe ŋugbedodoa dzi. Eʋu yi ɖatsi nɔviŋutsu aɖe si hã nye mɔɖela la gbɔ, edi ɣeyiɣi aɖe fe dɔ, eye wòdze mɔɖeɖedɔa gɔme. Egblɔ be, “Emae nye nyametsotso nyuitɔ kekeake si mewɔ.”
Gake, Riana fe fometɔwo mese nu si tae medi dɔwɔɖui si ana nu nadze edzi nɛ o la gɔme o. Egblɔ be: “Tɔnye, tɔnyeɖia, kple mamanye siaa de dzi fo nam be made suku kɔkɔ. Gake nyemedi be madzudzɔ mɔɖeɖedɔa le naneke ta o.” Ɣeyiɣi kpui aɖe megbe la, Riana di be yeayi aɖasubɔ le afi si gbefãɖela geɖe wu hiã le. Nu kae na wòdi be yeaɖe afɔ ma? Egblɔ be: “Fiafiwo va ge ɖe mía fe me eye wolɔ nye nunɔamesi geɖe dzoe. Esia na mebu tame le nya si Yesu gblɔ ku ɖe ‘kesinɔnuwo nu fofo fu ɖe dzifo’ ŋu la ŋu. Meɖoe be maku kutri vevie afo kesinɔnuwo nu fu ɖe dzifo.” (Mat. 6:19, 20) Eʋu yi nuto aɖe si me ku ɖina le, si le dukɔa fe anyiehe kekeake la me. Tefea didi tso afi si wònɔ kilometa 1,300 sɔŋ. Nuto ma mee Antandroytɔwo le. Nu ka tae wòyi afi ma ɖo?
Riana dze Biblia sɔsrɔ̃ gɔme kple Antandroy ŋutsu eve aɖewo ɣleti ɖeka megbee fiafiwo va fi efe nuwo. Esrɔ̃ nya ʋɛ aɖewo le wo degbea me eye wòbu Antandroytɔ gbogbo siwo mekpɔ se Fiaɖufegbedeasia haɖe o la ŋu. Egblɔ be: “Medo gbe ɖa na Yehowa be wòakpe ɖe ŋunye maʋu ayi Tandroy-gbedolawo dome.”
Riana ʋu hã vavã, eye esia megbe teti ko la, edo go kuxi sesẽ aɖe. Mekpɔ dɔ aɖeke awɔ o. Ŋutsu aɖe gblɔ nɛ be: “Nu ka tae nèʋu va afi sia? Ne afi sia tɔwo le dɔ dim be yewoawɔ la, afi si nètso vae woyina!” Kwasiɖa eve megbe la, ga vɔ le Riana si keŋkeŋ kloe esime wòdze mɔ yina nutome gã takpekpe aɖe, eye wònɔ nu si wòawɔ ŋu bum. Le takpekpea fe ŋkeke mamlɛtɔ dzi la, nɔviŋutsu aɖe tsɔ nane fo ɖe kotu si Riana do la fe kotoku me. Gae nɔviŋutsua tsɔ de kotoku me nɛ. Ga home si wònae la ade be wòaɖo ʋu atrɔ ayi Antandroy nutoa me eye ɖe nasusɔ wòatsɔ adze numeɖenu fafɛ dzadzra gɔme. Riana gblɔ be: “Mese le ɖokuinye me be Yehowa tsom xɔ le ɣeyiɣi nyuitɔ dzi. Esia wɔe be mete ŋu yi edzi kpe ɖe ame siwo si mɔnukpɔkpɔ mesu be woasrɔ̃ nu tso Yehowa ŋu o la ŋu!” Dɔ geɖe hã nɔ hamea me. Riana gblɔ be: “Wonana mefoa dutofonufo kwasiɖa eve sia kwasiɖa eve. Yehowa nɔ hehe namem to efe habɔbɔa dzi.” Egbea, Riana gakpɔtɔ le Fiaɖufegbedeasia gblɔm na Tandroy-gbedola geɖe siwo di be yewoasrɔ̃ nu tso Yehowa ŋu.
‘NYATEƑE MAWU LA YRAE’
Yehowa ka ɖe edzi na mí be “ame sia ame si di be woayra ye le anyigba dzi la, nyatefe Mawu la ayrae.” (Yes. 65:16) Ne míekua kutri vevie ɖua mɔxenuwo dzi ale be míakeke míafe subɔsubɔdɔa ɖe enu la, Yehowa yraa mí. Bu Sylviana, si ŋu míefo nu tsoe le nyati sia fe gɔmedzedze ŋu kpɔ. Ðo ŋku edzi be ebui be manya wɔ na ye be yeasubɔ le afi si gbefãɖela geɖe wu hiã le o. Nu ka tae wòsusui nenema? Eɖe eme be: “Nye ɖusifɔ didi wu nye miafɔ sentimeta 9. Eya ta metɔna le afɔ ɖeka dzi, si wɔnɛ be ɖeɖi tea ŋunye kaba.”
Ke hã, le fe 2014 me la, Sylviana kple nɔvinyɔnu aɖe si ŋkɔe nye Sylvie Ann, si nye ɖetugbui mɔɖela aɖe le wofe hamea me la wɔ ɖeka heʋu yi kɔfe sue aɖe si didi tso wo de kilometa 85 la me. Togbɔ be Sylviana fe nɔnɔmea mede edzi o hã, efe dzimedidia va eme nɛ—eye wòkpɔ yayra nyui aɖe! Egblɔ be: “Esi medze subɔsubɔ le afi sia fe ɖeka pɛ ko megbe la, ɖetugbui aɖe si nye vidada, si ŋkɔe nye Doratine, si nye nye Biblia nusrɔ̃vi la xɔ nyɔnyrɔ le míafe nutome sue takpekpea me.”
“MAKPE ÐE ŊUWÒ”
Abe ale si wòdze le nya siwo ame siwo ʋu yi ɖasubɔ le afi si gbefãɖela geɖe wu hiã le gblɔ me ene la, ne míedze agbagba ɖu mɔxenuwo dzi hekeke míafe subɔsubɔdɔa ɖe enu la, ŋugbe si Yehowa do be, “Mado ŋusẽ wò; makpe ɖe ŋuwò” la vaa eme na mí. (Yes. 41:10) Esia wɔnɛ be mía kple Yehowa dome va nɔa kplikplikpli. Gakpe ɖe eŋu la, ne míetsɔa mía ɖokui nana faa, eɖanye le dukɔ si me míele loo alo duta o la, esia naa hehe mí ɖe teokrasidɔ siwo míava wɔ le xexe yeyea me ŋu. Didier si ŋu míefo nu tsoe la ɖee gblɔ ale, “subɔsubɔ le afi si gbefãɖela geɖe wu hiã le dzraa mí ɖo nyuie ɖe etsɔme ŋu!” Míele mɔ kpɔm be lɔlɔ̃nu faa dɔwɔla geɖe wu adze hehe sia xɔxɔ gɔme kpuie!
^ mm. 4 Wotso Canada, Czech Republic, France, Germany, Guadeloupe, Luxembourg, New Caledonia, Sweden, Switzerland, United Kingdom kple United States.
^ mm. 8 Fiaɖufe Nyanyuigblɔlawo Ƒe Sukua va xɔ ɖe suku sia tefe fifia. Ɣeyiɣiawo katã fe subɔla siwo le duta siwo ɖo nudidiawo gbɔ la ate ŋu akpe agbalẽ ɖo be yewoade sukua le dukɔ si me yewotso alo le dukɔ bubu si me woawɔ sukua le le wo degbe me la me.


text:
GBETAKPƆXƆ—TATA SI MÍESRƆ̃NA May 2013
Tata sia ɖe ale si míawɔ nya nyui gbɔgblɔ dɔa ade goe eye wòhe susu yi nɔnɔme nyui siwo ana be míafe dzeɖoɖo le fomea me naganyo ɖe edzi dzi.
Wɔ Nya Nyui Gbɔgblɔ Dɔ La De Goe
Nu ka tae wòle vevie be amewo nase nya nyuia egbea? Aleke míate ŋu awɔ nya nyui gbɔgblɔ dɔa ade goe?
‘Èdoa Vevie Nu Le Dɔ Nyuiwo Wɔwɔ Mea’?
Nyati sia dzro ale si míafe gbefãɖeɖe veviedodotɔe kple míafe agbenɔnɔ nyui nana míehea amewo ɖe Mawu ŋu la me.
Nyabiabia Siwo Tso Exlẽlawo Gbɔ
Le blemaɣeyiɣiwo me la, dukɔ geɖe wua nu vlo wɔla aɖewo to wo hehe ɖe ati alo atikpo ŋu me. Ke aleke wònɔ le blema Israel dukɔa ya gome?
Dzeɖoɖo Nyui Doa Ŋusẽ Srɔ̃ɖeɖe
Dzeɖoɖo nyui hiã vevie le srɔ̃ɖeɖe me. Nyati sia he susu yi nɔnɔme nyui siwo ana be míafe dzeɖoɖo navivi dzi.
Dzilawo, Ðeviwo—Miɖo Dze Le Lɔlɔ̃ Me
Nu kawoe xea mɔ na dzeɖoɖo nyuiwo? Nu kae míate ŋu awɔ be míaɖu mɔxenu siawo dzi?
AGBEMEŊUTINYA
Nu Si Ta Mɔkpɔkpɔ Mebu Ðe Mí Le Agbe Me O
Vi eve le Patricia si siwo ŋu dɔléle aɖe si wodzina kple ame, si mebɔ o le. Kpɔ nu si na mɔkpɔkpɔ mebu ɖe wo le nɔnɔme sesẽ ma me o.
Wɔ Tiatia Nyuiwo Be Wò Domenyinua Nagage Le Asiwò O
Domenyinu kae Yehowa dzra ɖo ɖi na Kristotɔwo? Nu kae míate ŋu asrɔ̃ tso Esau fe nuxlɔ̃amekpɔɖeŋua me?
NU NYUI SIWO LE MÍAƑE NUDZRAÐOƑE
Wonɔ Te Sesĩe Le “Tetekpɔ Ƒe Gafofo” Me
Kpɔ ale si ame geɖe va nya nu tso Biblia Nusrɔ̃viwo fe akpaɖekedzimademade ŋu esi Xexemeʋa I dzɔ le fe 1914 me.


text:
APRIL 15, 2015
GEORGIA
Yehowa Ðasefowo De Numeɖeɖedɔ Aɖe To Me Le April Me
Le April 1, 2015 dzi la, Yehowa Ðasefowo de numeɖeɖedɔ aɖe to me be yewoayi kpovitɔwo, dudzikpɔlawo kple setɔwo fe dɔdzikpɔfewo katã le Georgia-dukɔa me godoo. Taɖodzinu si le wofe numeɖeɖedɔ sia ŋue nye be yewoana woanya nu tso Europa Amegbetɔ Ƒe Gomenɔamesiwo Ŋuti Ʋɔnudrɔ̃fea fe nyametsotso ɖedzesi aɖe si wòɖe gbefãe nyitsɔ laa ku ɖe Begheluri kple ame bubuwo kpakple Georgia-dziɖuɖua ŋu la ŋu. Esia ku ɖe ale si wotu afɔkpo Yehowa Ðasefo siwo le Georgia fe gomenɔamesiwo la ŋu. Numeɖeɖedɔ sia ana setɔ siawo nanya nu ku ɖe nyaa ŋutɔŋutɔ, ale si wodrɔ̃e kple Yehowa Ðasefowo fe dɔwo ŋu.
Georgia-dukɔa Ŋe Aɖaba Ƒu Ŋutasẽnuwɔnawo Dzi Va Yi
Tso fe 1999 va se ɖe fe 2003 me la, Ortodɔks Sɔlemeha fe nunɔla aɖe si si woxɔ dɔ le la fo amewo nu fu wofoa Yehowa Ðasefowo vevie. Togbɔ be Ðasefoawo tsɔ nya siawo kple esiawo tɔgbi 784 sɔŋ yi kpovitɔwo fe dɔwɔfewo hã la, woŋea aɖaba fua nyaawo dzi eye ɣeaɖewoɣi hã, woawo ŋutɔ gɔ̃ hã kpɔa gome le ŋutasẽnuawo wɔwɔ me. Kpovitɔwo mewɔ naneke tso nya siwo katã Ðasefoawo tsɔ yi wo gbɔ dometɔ aɖeke ŋu o. Esi wònye be Georgia dziɖuɖumegãwo mele naneke wɔm tso nya la ŋu o ta la, esia wɔe be ŋutasẽnuwɔlawo fe asi gale dzi dem, eye wotea ŋu wɔa nu vevi Ðasefoawo le ʋɔnudrɔ̃fewo, le wofe takpekpe gãwo me kple mɔwo dzi gɔ̃ hã.
Europa Ƒe Ʋɔnudrɔ̃fea Ƒe Nyametsotsoa He Tɔtrɔ Gã Aɖe Vɛ
Yehowa Ðasefo siwo le Georgia tsɔ ŋutasẽnuwɔwɔ ɖe ame ŋuti fe nya eve yi Europa Ƒe Ʋɔnudrɔ̃fea. Ʋɔnudrɔ̃fea tso nya me le nya gbãtɔ ŋu le May 2007 * eye wòtso nya me le nya evelia si ku ɖe Begheluri kple ame bubuwo kpakple Georgia ŋu le October 2014 me. Le nyametsotso evea siaa me la, Europa Ƒe Ʋɔnudrɔ̃fea bu fɔ Georgia-dziɖuɖua ɖe ale si wòkpɔ gome le ŋutasẽnuwɔwɔawo me ta, eye wòɖee fia kɔtɛe be ale si dziɖuɖua ŋe aɖaba fu ŋutasẽnuwɔwɔwo dzi tae ŋutasẽnuwɔwɔwo dzi ɖe edzi ɖo. Europa Ƒe Ʋɔnudrɔ̃fea gblɔ le Begheluri fe nyadɔdrɔ̃a me be, “esi Georgia dziɖuɖumegãwo mehea to na ŋutasẽnuwɔlawo o ta la, dzi ɖoa wo fo wowɔa ŋutasẽnuwo ɖe Yehowa Ðasefowo ŋu le dukɔa me godoo.” *
Dzidzɔtɔe la, Georgia-dziɖuɖua ɖe nyatakaka aɖe ɖe go le ŋkeke si kplɔ Begheluri fe nyadɔdrɔ̃a ɖo, eye dziɖuɖua ka atam be yemagaɖe mɔ ɖe ŋutasẽnuwɔwɔ ŋu azɔ o:
“Georgia ɖoe kplikpaa be yeakpɔ tamebubu, dzitsinya kple mawusubɔsubɔ fe ablɔɖe kpakple amegbetɔ fe gomenɔamesiwo katã ta. Dziɖuɖua ɖoe kplikpaa be yeakpɔ egbɔ be se kplɔ ame sia ame sɔsɔe eye woahe to na ame siwo ada amegbetɔ fe gomenɔamesise aɖe dzi. Vevietɔ wu la, dziɖuɖua gblɔ yemagagbe tohehe na ŋutasẽnuwɔlawo alo aŋe aɖaba afu wofe nuwɔnawo dzi azɔ o.”
Nuwo Nyo Ðe Edzi Le Georgia
Nuwo nyo ɖe edzi na Yehowa Ðasefo siwo le Georgia egbea sãsãsã wu ale si wònɔ tsã. Ðasefowo tea ŋu subɔna le ŋutifafa me fifia eye wokpɔa ŋudzedze ɖe ale si setɔ akpa gãtɔ kpɔa wofe gomenɔamesiwo ta egbea la ŋu. Woɖe mɔ na Yehowa Ðasefowo wotua wofe tadeagufewo. Nyitsɔ laa la, wokeke wofe dɔwɔfegã si le dukɔa me la hã ɖe enu.
Ke hã, dziɖuɖumegã aɖewo menya nu boo aɖeke tso Yehowa Ðasefowo alo wofe dzixɔsewo kpakple Begheluri fe nyadɔdrɔ̃a kple nya si dziɖuɖumegãwo gblɔ ɣemaɣi la ŋu o. Gakpe ɖe eŋu la, wogakpɔtɔ le ŋutasẽnuwo wɔm ɖe Ðasefowo ŋu eye womehea to na ŋutasẽnuwɔlawo o. Le kpɔɖeŋu me, le fe 2014 me la, Ðasefowo ŋlɔ nu tso ŋutasẽnu siwo wowɔ ɖe wo ŋu la dometɔ 30 ya teti ŋu. Yehowa Ðasefowo gatsɔ nya siawo hã yi Europa Ƒe Ʋɔnudrɔ̃fea. *
Numeɖeɖedɔ si wowɔ le April me be woatsɔ aɖe nu me na dziɖuɖumegãwo ate ŋu ana woagade bubu amegbetɔ fe gomenɔamesi ŋu geɖe wu le Georgia. Yehowa Ðasefowo kpɔa ŋudzedze ɖe ale si Georgia-dziɖuɖua ɖoe kplikpaa be yemagagbe tohehe na ŋutasẽnuwɔlawo o la ŋu, eye wole mɔ kpɔm be dziɖuɖua akplɔ ame siwo wɔ ŋutasẽnuwo ɖe amewo ŋu le subɔsubɔnyawo ta la ayi ʋɔnui.
^ mm. 6 Yehowa Ðasefowo fe Gldani Hamea me tɔwo kple ame bubuwo kpakple Georgia, xexlẽdzesi 71156/01, May 3 2007.
^ mm. 6 Begheluri kple ame bubuwo kpakple Georgia, xexlẽdzesi 28490/02, memama 145, October 7, 2014.
^ mm. 11 Tsartsidze kple Georgia, xexlẽdzesi 18766/04, wotsɔ nyaa yii le May 26, 2004 — Ame siwo ŋu dziɖuɖumegãwo sẽ ŋuta le alo dziɖuɖumegãwo nɔ etefe wonɔ ŋuta sẽm le wo ŋu evɔ womexɔ na wo o; Biblaia kple ame bubuwo kpakple Georgia, xexlẽdzesi 37276/05, wotsɔ nyaa yii le September 10, 2005 — Ame siwo ŋu dziɖuɖumegãwo sẽ ŋuta le alo dziɖuɖumegãwo nɔ etefe wonɔ ŋuta sẽm le wo ŋu evɔ womexɔ na wo o; Tsulukidze kple ame bubuwo kpakple Georgia, xexlẽdzesi 14797/11, wotsɔ nyaa yii le January 27, 2011 — Wogbe ŋutasẽnu asieke siwo wowɔ ɖe Ðasefowo ŋu le wofe mawusubɔsubɔ ta la gɔme kuku.


text:
TA WUIEVE
Aleke Nàwɔ Azu Mawu Xɔlɔ̃?
1, 2. Yehowa xɔlɔ̃wo dometɔ aɖewo ɖe?
AME kae nàdi be wòanye ye xɔlɔ̃? Àdi ame si fe nu dzɔa dzi na wò. Ame si wò kplii dome vivina. Ame si fe nuwɔnawo kple nɔnɔme nyuiwo doa dzidzɔ na wò.
2 Yehowa Mawu tia amegbetɔ aɖewo be woanye ye xɔlɔ̃wo. Le kpɔɖeŋu me, Abraham nye Yehowa xɔlɔ̃. (Yesaya 41:8; Yakobo 2:23) Yehowa lɔ̃ David hã. Egblɔ be David nye ‘ŋutsu si fe nu dze yefe dzi ŋu.’ (Dɔwɔwɔwo 13:22) Eye nyagblɔɖila Daniel hã nye “ame vevi” na Yehowa.—Daniel 9:23.
3. Aleke Abraham, David kple Daniel wɔ va zu Yehowa xɔlɔ̃wo?
3 Aleke Abraham, David kple Daniel wɔ va zu Yehowa xɔlɔ̃wo? Yehowa gblɔ na Abraham be: “Èɖo to nye gbe.” (1 Mose 22:18) Yehowa dzea xɔlɔ̃ ame siwo bɔbɔa wo ɖokuiwo heɖoa toe. Dukɔ blibo aɖe gɔ̃ hã te ŋu zu exɔlɔ̃wo. Yehowa gblɔ na Israel-dukɔa be: “Miɖo to nye gbe, ekema manye miafe Mawu, eye miawo mianye nye dukɔ.” (Yeremiya 7:23) Eya ta ne èdi vevie be ye hã yeazu Yehowa xɔlɔ̃ la, ele be nàɖo toe.
YEHOWA KPƆA EXƆLƆ̃WO TA
4, 5. Aleke Yehowa kpɔa exɔlɔ̃wo tae?
4 Biblia gblɔ be Yehowa le didim be yeazã yefe “ŋusẽ atsɔ axɔ na ame siwo ku ɖe eŋu kple wofe dzi blibo.” (2 Kronika 16:9) Yehowa do ŋugbe na exɔlɔ̃wo le Psalmo 32:8 be: “Mana gɔmesese deto nasu asiwò, eye mafia mɔ si nàto la wò. Nye ŋku anɔ ŋuwò eye maɖo aɖaŋu na wò.”
5 Futɔ sẽŋu aɖe le didim be yeana be míaganye Mawu xɔlɔ̃wo o. Gake Yehowa di be yeakpɔ mía ta. (Xlẽ Psalmo 55:22.) Esi míenye Yehowa xɔlɔ̃wo ta la, míesubɔnɛ kple dzi blibo. Míewɔa nutefe nɛ le nɔnɔme sesẽtɔ kekeake gɔ̃ hã me. Míawo hã míeka ɖe edzi abe ale si hakpalaa ka ɖe edzi ene. Eŋlɔ tso Yehowa ŋu be: “Esi wòle nye ɖusime ta la, nyemaʋã akpɔ o.” (Psalmo 16:8; 63:8) Nu kawoe Satana wɔna be yeagblẽ mí kple Mawu fe xɔlɔ̃dzedzea me?
SATANA ƑE NUTSOTSOWO
6. Nya kae Satana tsɔ ɖe amegbetɔwo ŋu?
6 Míekpɔe le Ta 11 lia me be Satana tsɔ nya ɖe Yehowa ŋu hetso enu be enye alakpatɔ kple nu madzɔmadzɔ wɔla le esi meɖe mɔ na Adam kple Xawa be woatso nya me na wo ɖokuiwo le nu si nye nyui kple vɔ̃ ŋu o ta. Míekpɔe le Biblia-gbalẽ si nye Hiob hã me be Satana tsoa amegbetɔ siwo dina be yewoanye Mawu xɔlɔ̃wo hã nu. Satana gblɔna be nu siwo woate ŋu akpɔ tso Mawu gbɔ tae wosubɔnɛ ɖo, ke menye ɖe wolɔ̃e o. Satana gblɔ gɔ̃ hã be yeate ŋu ana ame sia ame nadze aglã ɖe Mawu ŋu. Na míakpɔ nu si míate ŋu asrɔ̃ tso Hiob ŋu kple ale si Yehowa kpɔ etae la ɖa.
7, 8. (a) Aleke Yehowa bua Hiob? (b) Nya kae Satana gblɔ tso Hiob ŋu?
7 Ame kae nye Hiob? Enye ame nyui aɖe si nɔ agbe fe 3,600 aɖewoe nye esi va yi. Yehowa gblɔ be ɣemaɣi la, ame aɖeke menɔ anyigba dzi de enu o. Hiob dea bubu deto Mawu ŋu, eye wòtsri nu vɔ̃ɖi. (Hiob 1:8) Ɛ̃, Hiob nye Yehowa xɔlɔ̃ vavã.
8 Satana gblɔ be Hiob ŋutɔ fe viɖe siwo wòakpɔ le Mawu gbɔ tae wòsubɔnɛ ɖo. Satana gblɔ na Yehowa be: “Ðe menye wòe tɔ kpɔ ɖe eya ŋutɔ kple efe afe kpakple efe nuwo katã ŋu godoo va kpe oa? Èyra efe asinudɔwɔwɔwo, eye efe lãhawo gbagba ɖe anyigba la dzi. Gake ne èdo wò asi ɖa gblẽ nu siwo katã le esi dome la, afo fi ade wò le wò ŋutɔ wò ŋkume godoo.”—Hiob 1:10, 11.
9. Nu kae Yehowa ɖe mɔ na Satana be wòawɔ?
9 Satana tso Hiob nu be nu siwo wòkpɔna tso Yehowa gbɔ ko tae wòsubɔnɛ ɖo. Satana gblɔ hã be yeate ŋu ana Hiob nadzudzɔ Yehowa subɔsubɔ. Yehowa meda asi ɖe Satana fe nyaa dzi o. Ke hã Yehowa ɖe mɔ na Satana be wòado Hiob kpɔ ne yewoakpɔe ɖa be esi Hiob lɔ̃ ye tae wònye ye xɔlɔ̃ ɖo mahã.
SATANA TU NU KPLE HIOB
10. Nu kae Satana tu kple Hiob, eye aleke Hiob wɔ nui?
10 Gbã la, Satana fi alo tsrɔ̃ Hiob fe lãwo katã. Eyome Satana tsrɔ̃ Hiob fe dɔla akpa gãtɔ. Hiob fe nuwo katã dome gblẽ. Mlɔeba Satana na ahom aɖe tu wu Hiob vi ewoawo. Gake Hiob gakpɔtɔ nɔ nutefe wɔm na Yehowa ko. “Le nu siawo katã me la, Hiob mewɔ nu vɔ̃ alo bu fɔ Mawu be ewɔ nu gbegblẽ o.”—Hiob 1:12-19, 22.
11. (a) Nu bubu kae Satana wɔ Hiob? (b) Aleke Hiob wɔ nui?
11 Satana mesee ɖe afi ma o. Etɔ gbe Mawu be: “Ne èdo wò asi ɖa ka asi efe fu kple efe ŋutilã ŋu la, afo fi ade wò le wò ŋutɔ wò ŋkume godoo.” Eya ta Satana tsɔ dɔléle vɔ̃ɖi aɖe fu Hiob. (Hiob 2:5, 7) Hiob gakpɔtɔ nɔ nutefe wɔm na Yehowa. Egblɔ be: “Nyemaɖe asi le nye fɔmaɖimaɖi ŋu va se ɖe esime maku o!”—Hiob 27:5.
12. Aleke Hiob ɖee fia be alakpatɔe Satana nye?
12 Hiob menya naneke tso Satana fe nutsotsoawo alo nu si tae wòle fu kpem ɖo la ŋu o. Esusu be Yehowae na yele fu kpem. (Hiob 6:4; 16:11-14) Togbɔ be Hiob susui alea hã la, eyi edzi wɔ nutefe na Yehowa. Fifia edze fãa be menye Hiob ŋutɔ fe viɖewo tae wòle Mawu subɔm ɖo o. Esi wòlɔ̃ Mawu tae wòdze xɔlɔ̃e ɖo. Satana fe nutsotsoawo katã nye alakpa sɔŋ!
13. Nu kae do tso Hiob fe nutefewɔwɔ me nɛ?
13 Togbɔ be Hiob menya nu siwo le dzɔdzɔm le dzifo o hã la, ewɔ nutefe na Mawu heɖee fia be ame vɔ̃ɖie Satana nye. Yehowa ɖo etefe na Hiob le esi wònye Yehowa xɔlɔ̃ hewɔ nutefe nɛ ta.—Hiob 42:12-17.
ALE SI SATANA TSOA NUWÒE
14, 15. Aleke Satana tso amegbetɔwo katã nui?
14 Àte ŋu asrɔ̃ nu vevi aɖe tso nu si dzɔ ɖe Hiob dzi la me. Egbea la, Satana gatsoa mía nu be viɖe siwo míakpɔ tso Yehowa gbɔ tae míele esubɔm ɖo. Satana gblɔ le Hiob 2:4 be: “Amegbetɔ atsɔ nu sia nu si le esi la ana ɖe efe agbe ta.” Esia fia be Satana tso amegbetɔwo katã nu be wonye ɖokuitɔdilawo, ke menye Hiob ɖeɖe ko o. Ƒe alafa geɖe le Hiob fe ku megbe la, Satana gakpɔtɔ le alɔme ɖem le Yehowa ŋu hele esubɔlawo nu tsom. Le kpɔɖeŋu me, Lododowo 27:11 gblɔ be: “Vinye, dze nunya, be nàdo dzidzɔ na nye dzi, ne mate ŋu aɖo nya ŋu na ame si le alɔme ɖem le ŋunye.”
15 Àte ŋu atiae be yeaɖo to Yehowa ahanye exɔlɔ̃ wɔnutefe atsɔ aɖee afia be alakpatɔe Satana nye. Ne ahiã be nàwɔ tɔtrɔ gãwo le wò agbe me be nàzu Mawu xɔlɔ̃ gɔ̃ hã la, esiae nye afɔ nyuitɔ kekeake si nàte ŋu aɖe! Esia nye afɔɖeɖe vevi aɖe ŋutɔ. Satana gblɔ be ne kuxiwo ɖe kpe na wò la, màwɔ nutefe na Mawu o. Edina be yeaflu mí míado kpo nutefewɔwɔ na Mawu. Aleke wòwɔnɛ?
16. (a) Mɔnu kawoe Satana zãna be yeatsɔ ana míadzudzɔ Yehowa subɔsubɔ? (b) Nu kae Abosam ate ŋu awɔ be yeana wò ŋutɔ nàdzudzɔ Yehowa subɔsubɔ?
16 Satana zãa mɔnu vovovowo be yeatsɔ ana be mímaganye Mawu xɔlɔ̃wo o. Edzea mía dzi abe “dzata si le gbe ɖem eye wòle ame dim be yeavuvu ami ene.” (1 Petro 5:8) Megawɔ nuku na wò ne xɔ̃wòwo, fowòmetɔwo alo ame bubuwo dze agbagba be yewoaxe mɔ na wò ale be màgasrɔ̃ Biblia ahawɔ nu si le etefe o. Àse le ɖokuiwò me be wotso ɖe ye ŋu. * (Yohanes 15:19, 20) Satana wɔa eɖokui hã “abe kekeli fe dɔla ene.” Eya ta ate ŋu atee kpɔ be yeable mí míagbe toɖoɖo Yehowa.(2 Korintotɔwo 11:14) Mɔ bubu si dzi Satana tona be yeana míadzudzɔ Yehowa subɔsubɔe nye ale si wònana míesusunɛ be mímedze asubɔ Mawu o.—Lododowo 24:10.
WƆ YEHOWA ƑE SEDEDEWO DZI
17. Nu ka tae míeɖoa to Yehowa?
17 Ne míewɔ Yehowa fe sewo dzi la, míaɖee afia be alakpatɔe Satana nye. Nu kae akpe ɖe mía ŋu míanye toɖolawo? Biblia gblɔ be: “Tsɔ wò dzi blibo kple wò luʋɔ blibo kpakple wò ŋusẽ blibo lɔ̃ Yehowa wò Mawu la.” (5 Mose 6:5) Míeɖoa to Yehowa, elabe míelɔ̃e. Ne ale si míelɔ̃ Yehowa nu le sesẽm ɖe edzi la, míalɔ̃ awɔ nu sia nu si wòbia tso mía si. Apostolo Yohanes ŋlɔ bena: “Nu si lɔlɔ̃ na Mawu fiae nye esi, be míalé efe seawo me ɖe asi; eye efe seawo menye agba o.”—1 Yohanes 5:3.
18, 19. (a) Nu siwo Yehowa gblɔ be womenyo be míawɔ o la dometɔ aɖewo ɖe? (b) Aleke míewɔ nya be Yehowa mebiana nu si míate ŋu awɔ o la tso mía si o?
18 Nu siwo Yehowa gblɔ na mí be womenyo o la dometɔ aɖewo ɖe? Wo dometɔ aɖewoe nye esiwo woyɔ le aɖaka si nye “ Tsri Nuwɔna Siwo Yehowa Lé Fui” la me. Ne mèbu nu siawo ŋu nyuie o la, àsusui be nu boo aɖeke megblẽ le wo dometɔ aɖewo ŋu o. Gake ne èxlẽ mawunyakpukpuiawo eye nède ŋugble tso wo me nyawo ŋu nyuie la, àkpɔe be nunya le eme be míawɔ ɖe Yehowa fe sewo dzi. Àkpɔe hã be ehiã be yeawɔ tɔtrɔ aɖewo le yefe agbenɔnɔ me. Togbɔ be esia wɔwɔ manɔ bɔbɔe ɣeaɖewoɣi o hã la, ne èwɔ tɔtrɔ siawo la, àkpɔ dzidzɔ kple ŋutifafa si dona tso nutefewɔwɔ na Mawu kple exɔlɔ̃nyenye me. (Yesaya 48:17, 18) Aleke míewɔ nya be míate ŋu awɔ tɔtrɔ siawo?
19 Yehowa mebiaa nu si míate ŋu awɔ o la tso mía si gbeɖe o. (5 Mose 30:11-14) Esi wònye mía Xɔlɔ̃ vavã ta la, enya mí nyuie wu ale si míenya mía ɖokuiwo. Enya míafe ŋutetewo kple gbɔdzɔgbɔdzɔwo. (Psalmo 103:14) Apostolo Paulo de dzi fo na mí be: “Nutefewɔlae Mawu nye, eye maɖe mɔ woate mi akpɔ wu esi nu miate ŋu anɔ te ɖo o, gake ne tetekpɔa va la, ana mɔ si dzi miato ado le eme la hã, ale be miate ŋu ado dzi atsɔe.” (1 Korintotɔwo 10:13) Míate ŋu aka ɖe edzi be Yehowa ana ŋusẽ si míehiã be míawɔ nu si le etefe la mí ɣesiaɣi. Ana “ŋusẽ si gbɔ dzɔdzɔmetɔ ŋu” la wò be nàdo dzi le nɔnɔme sesẽwo me. (2 Korintotɔwo 4:7) Esi apostolo Paul kpɔ ale si Yehowa kpe ɖe eŋu le ɣeyiɣi sesẽwo me la, egblɔ be: “Metea ŋu wɔa nuwo katã to ame si doa ŋusẽm la dzi.”—Filipitɔwo 4:13.
SRƆ̃ ALE SI NÀLƆ̃ NU SIWO MAWU LƆ̃NA
20. Nɔnɔme kawoe wòle be míasrɔ̃, eye nu ka tae?
20 Ne míedi be míanye Yehowa xɔlɔ̃wo la, ele be míadzudzɔ nu siwo Yehowa gblɔ be womenyo o la wɔwɔ. Gake ahiã be míawɔ nu siwo yi ŋgɔ wu ema. (Romatɔwo 12:9) Mawu xɔlɔ̃wo lɔ̃a nu siwo wòlɔ̃na. Wofo nu tso wo ŋu le Psalmo 15:1-5. (Xlẽe.) Yehowa xɔlɔ̃wo srɔ̃a efe nɔnɔmewo eye woɖea “lɔlɔ̃, dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ, xɔse, tufafa, ɖokuidziɖuɖu” fiana.—Galatiatɔwo 5:22, 23.
21. Aleke nàwɔ aɖe nɔnɔme siwo Mawu lɔ̃na la afia?
21 Aleke nàwɔ aɖe nɔnɔme nyui mawo afia? Ele be nàxlẽ Biblia ahasrɔ̃e edziedzi ale be nànya nu siwo Yehowa lɔ̃na. (Yesaya 30:20, 21) Ne èle esia wɔm la, àgalɔ̃ Yehowa geɖe wu, eye esia ana nàdi vevie be yeaɖo toe.
22. Ne èɖo to Yehowa la, vi kawoe wòaɖe na wò?
22 Míate ŋu atsɔ tɔtrɔ siwo nàwɔ le wò agbenɔnɔ me la asɔ kple ale si ko nàɖe awu xoxo ɖi ado yeye. Biblia gblɔ be ele be nàɖe “amenyenye xoxo la” ɖa eye nàdo “amenyenye yeye la.” (Kolosetɔwo 3:9, 10) Togbɔ be tɔtrɔ siawo wɔwɔ manɔ bɔbɔe o hã la, Yehowa do ŋugbe be yeana “fetu gã” mí ne míete ŋu wɔ wo heɖo to ye. (Psalmo 19:11) Ɛ̃, tiae be yeaɖo to Yehowa atsɔ aɖee afia be alakpatɔe Satana nye. Subɔ Yehowa le esi nèlɔ̃e ɖokuitɔmadimaditɔe ta, ke menye ɖe etsɔmeyayrawo ta o. Ekema ànye Mawu xɔlɔ̃ vavã!
^ mm. 16 Esia mefia be Satanae le ame siwo dina be yewoana nàdzudzɔ Biblia la sɔsrɔ̃ zãm tẽe o. Gake Satanae nye “nuɖoanyi sia fe mawu” eye “xexe blibo la katã” le efe “ŋusẽ te.” Eya ta ne ame aɖewo di be yewoana míadzudzɔ Yehowa subɔsubɔ la, mewɔa nuku na mí o.—2 Korintotɔwo 4:4; 1 Yohanes 5:19.


text:
TA 47
Nyɔnuvi Dzaa Aɖe Gbɔ Agbe!
MATEO 9:18, 23-26 MARKO 5:22-24, 35-43 LUKA 8:40-42, 49-56
YESU FƆ YAIRO VINYƆNUVIA ÐE TSITRE
Yairo kpɔe be Yesu da dɔ na nyɔnu si nɔ ʋusisidɔ lém la. Ðikekemanɔmee la, Yesu ate ŋu akpe ɖe vianyɔnuvia hã ŋu. Ke hã ese le eɖokui me be ‘ye vinyɔnuvia anya ku ɖaa xoxo.’ (Mateo 9:18) Ðe nane gali woate ŋu awɔ nɛa?
Esime Yesu ganɔ nu fom na nyɔnu si ŋu wòda gbea le la, ame aɖewo tso Yairo fe afe me va gblɔ nɛ be: “Viwònyɔnuvi la ku!” Wogblɔ kpee be: “Nu ka fe fue nàgaɖe na Nufiala la?”—Marko 5:35.
Nya gbãdziname kae nye esi! Ŋutsu sia si ŋu wodea bubui ale gbegbe le nutoa me la tsi asi azɔ. Vianyɔnuvi ɖekɛ la ku. Gake Yesu se nya si gblɔm wonɔ la. Eya ta etrɔ ɖe Yairo ŋu hede dzi fo nɛ be: “Mègavɔ̃ o, wò ya xɔ se ko.”—Marko 5:36.
Yesu dze Yairo yome yi efe me. Esi wova ɖo la, wokpɔe be afea me tɔ zi ŋutɔ. Ame siwo va fo zi ɖe afea me la le avi fam le ɣli dom hele nu xam vevie. Yesu ge ɖe afea me hegblɔ nya wɔmoyaa sia be: “Ðevia meku o, ke boŋ alɔ̃ dɔm wòle.” (Marko 5:39) Esi ameawo see la, woko Yesu. Wonya be nyɔnuvia ku ŋutɔŋutɔ. Gake Yesu ato ŋusẽ si Mawu nɛ la dzi aɖee afia be anya wɔ be woafɔ ame si ku la ɖe tsitre, abe ale si ko woate ŋu anyɔ ame si dɔ alɔ̃ yi eme ʋĩi la ene.
Azɔ Yesu na ame sia ame do go, negbe Petro, Yakobo, Yohanes, kple nyɔnuvi si ku la dzilawo ko. Yesu kplɔ ame atɔ̃ siawo yi afi si nyɔnuvia mlɔ. Esi wòlé efe alɔnu la, egblɔ be: “‘Talita kumi,’ si gɔmee nye: ‘Nyɔnuvi, mele egblɔm na wò be, “Tsi tsitre!”’” (Marko 5:41) Enumake nyɔnuvia tsi tre eye wòte azɔlizɔzɔ. Bu ale si gbegbe Yairo kple srɔ̃a akpɔ dzidzɔe la ŋu kpɔ! Yesu gana kpeɖodzi be ɖevia le agbe vavã esi wògblɔ be woadi nane nɛ wòaɖu.
Abe ale si Yesu de se na ame aɖewo va yi ene la, egblɔ na ɖevia dzilawo hã be womegakaka nu si yewɔ na wo la ŋu nya na amewo o. Ke hã dzila siawo kple ame bubu siwo le dzidzɔ kpɔm vevie la kaka nyaa “ɖe nuto ma katã me.” (Mateo 9:26) Ne wòe kpɔ etefe wofɔ wò ame vevi aɖe ɖe tsitre la, ɖe màtsɔ dzidzɔ anɔ nu fom tso eŋu oa? Esiae nye zi evelia Yesu fɔ ame kuku ɖe tsitre le nuŋlɔɖiawo nu.


text:
DƆWƆGBALẼVIWO
Nye Elektronikfefewo
Dɔwɔgbalẽvi si akpe ɖe ŋuwò nàlé ŋku ɖe fefe siwo nèfona kple ɣeyiɣi si nèzãna ɖe wo ŋu la ŋu.
Dɔdeasi Sia Ƒomevi Bubuwo
Ale Si Nàwɔ Aɖu Wò Seselelãme Manyomanyowo Dzi
Wotrɔ asi le dɔwɔgbalẽvi sia ŋu be wòakpe ɖe ŋuwò nàɖu ale si wò seselelãmewo tea ŋu trɔna kabakabae la dzi.
Ale Si Nàwɔ Wò Gbedodoɖawo Nanyo Ðe Edzi
Dɔwɔgbalẽvi sia akpe ɖe ŋuwò nàdzro nya siwo nègblɔna na Mawu le wò gbedodoɖa me kple efe nyonyome la me.
Nu Kae Nàwɔ Ne Wò Ƒometɔwo Le Ŋku Kem Ðe Wò Nuwo Me?
Kpɔ nu siwo nàte ŋu awɔ be dziwòlawo naka ɖe dziwò wu la ɖa.
DƆWƆGBALẼVIWO NA SƆHƐWO


text:
NU SI AKPE ÐE ƑOMEWO ŊU | SRƆ̃TƆWO
Ne Ðeviwo Tsi Eye Woʋu Le Afe Me
KUXIA
Zi geɖe la, ne ɖeviwo tsi eye woʋu le afe mea, srɔ̃tɔwo toa kuxi sesẽwo me. Ne ɖeviawo dzo le afea me la, dzilawo zua ame dzrowo le woawo ŋutɔwo fe afe me. Afetɔ M. Gary Neuman si nya nu tso fomewo ŋu gblɔ be: “Meɖoa aɖaŋu na ame geɖe siwo menya ale si woawɔ be ɖekawɔwɔ nanɔ wo kple wo srɔ̃ dome o. Fifia si ɖeviawo ʋu le afea mea, nu boo aɖeke meli si ŋu [dzilawo] naɖo dze tsoe o.” *
Ðe esia sɔ kple wò srɔ̃ɖeɖea le mɔ aɖe nua? Ne nenemae la, ke àte ŋu aɖɔ nuwo ɖo. Gake gbãa, de ŋugble le nu siwo wɔe be wò kple srɔ̃wò dome va ma ŋu.
NU SI GBƆ WÒTSONA
Mietsi dzi ɖe mia viwo ŋu fe geɖe. Dzila geɖe dia nu nyui na wo viwo, eya ta wotsɔ wo viwo fe nuhiahiãwo ɖo ŋgɔ na wofe srɔ̃ɖeɖea. Esia nana be wova tsia dzi ɖe wofe wɔfewo abe dzilawo ene ŋu si wɔnɛ be womegakuna ɖe wo nɔewo ŋu abe srɔ̃tɔwo ene o, eye esia va dzena nyuie ne wo viwo tsi dzo le afea me. Srɔ̃nyɔnu aɖe si xɔ fe 59 gblɔ be: “Esi mía viwo nɔ mía gbɔ la míewɔa nuwo ɖekae.” Gake egblɔ kpee be esi mía viwo ʋu le afea mea, “míeva kpɔe be míegatea ŋu wɔa nuwo ɖekae o.” Gbe ɖeka nyɔnua gblɔ na srɔ̃a be: “Míeva zu nuɖiaɖia na mía nɔewo.”
Menɔa bɔbɔe na srɔ̃tɔ aɖewo be woatrɔ ɖe nɔnɔme yeye sia ŋu o. Agbalẽ aɖe (Empty Nesting) gblɔ be: “Le srɔ̃tɔ geɖe gome la, ewɔna na wo be ɖeko yewoɖe srɔ̃ koe nye ema.” Esi wosena le wo ɖokuiwo me be yewomegaku ɖe yewo nɔewo ŋu o ta la, srɔ̃tɔ geɖewo va wɔa nu le wo ɖokuiwo si, eye wova le abe ame siwo le wo nɔewo gbɔ ko ene.
Dzidzɔnyae nye be, àte ŋu aŋe aɖaba afu kuxiawo dzi, eye nàna wò susu nanɔ tɔtrɔ yeye sia fe viɖeawo ŋu. Biblia ate ŋu akpe ɖe mia ŋu. Na míakpɔe ɖa.
NU SI NÀTE ŊU AWƆ
Dze agbagba nàtrɔ ɖe nɔnɔmea ŋu. Biblia gblɔ le vi tsitsiwo ŋu be: “Ŋutsu agblẽ fofoa kple dadaa ɖi.” (1 Mose 2:24) Esi mienye dzilawo ta la, miafe dɔe wònye be miahe mia viwo le wofe ɖevime be nɔnɔme siwo ava ɖe vi na wo ne wotsi la nasu wo si. Ne nyaa le alea, ke ele be mia viwo fe ʋuʋu le afea me nanye dada na mi.—Biblia fe mɔfiame: Marko 10:7.
Nyatefeae nye be, togbɔ be wodzo hã, mia viwo ko woganye. Fifia miezu ame siwo ŋu woate ɖo na aɖaŋuɖoɖowo ke menye wo dzi kpɔlawo o. Ƒomedodo yeye sia akpe ɖe mia ŋu be mia kple mia viwo dome nanɔ kplikplikpli, eye le ɣeyiɣi ma ke me la srɔ̃wò hã nanɔ vevie na wò wu. *—Biblia fe mɔfiame: Mateo 19:6.
Mifo nu tso nu siwo ŋu mietsi dzi ɖo ŋu. Gblɔ ale si tɔtrɔ yeye sia le tetem ɖe dziwò la na srɔ̃wò, eye ne srɔ̃wò hã le efe seselelãmewo gblɔm la, ɖo toe. Migbɔ dzi ɖi eye mise nu gɔme na mia nɔewo. Ðewohĩ axɔ ɣeyiɣi hafi mía dome naganɔ kplikplikpli abe srɔ̃tɔwo ene, gake esia wɔwɔ aɖe vi.—Biblia fe mɔfiame: 1 Korintotɔwo 13:4.
Midi nu yeyewo miawɔ ɖekae. Mifo nu tso nu siwo miadi be yewoawɔ ɖekae alo nu siwo me mietsɔ ɖe le si miadi be yewoava wɔ la ŋu. Esi miehe ɖeviwo va yi ta la, nutefekpɔkpɔ nyui geɖe su mia si. Ðe manyo be miazãe atsɔ akpe ɖe ame bubuwo ŋu oa?—Biblia fe mɔfiame: Hiob 12:12.
Migbugbɔ do ŋusẽ mia nɔewo dome kadodoa. Mibu nɔnɔme siwo te mi fo fu le gɔmedzedzea me la ŋu. Mide ŋugble le nu siwo me míeto va yi kple ale si miewɔ ɖu kuxiwo dzi la ŋu. Esia ana be nɔnɔme yeye sia si me mieva le la naɖe vi na mi. Le nyatefe me la, fifia si miele nuwo wɔm ɖekae la, miafe srɔ̃ɖeɖea anyo ɖe edzi eye ana miagade dzo yeye lɔlɔ̃ gbãtɔ si te mi fo fui la me.
^ mm. 4 Nyaawo tso agbalẽ si nye Emotional Infidelity me.
^ mm. 12 Ne mia viwo kpɔtɔ le mia gbɔ la, ɖo ŋku edzi be, wò kple srɔ̃wò mienye “ŋutilã ɖeka.” (Marko 10:8) Ne dzilawo dome le kplikplikpli la, wo viwo kpɔnɛ be yewole dedie.


text:
May 6, 2015
GUATEMALA
Guatemala-sukuwo Le Yehowa Ðasefowo Ƒe Agbalẽwo Zãm Tsɔ Le Sɔhɛwo Ƒe Ŋutasẽnuwɔwɔ Nu Tsim
MEXICO CITY—Guatemala-suku etɔ̃ bia tso Yehowa Ðasefowo si be woana wofe agbalẽwo yewo yewoatsɔ afia nu sukuviwo. Yehowa Ðasefowo na agbalẽ 3,500 siwo le Spaingbe kple Quichégbe me la sukuawo. Quichégbe nye Amerika Indiatɔwo fe gbe aɖe si nye Mayagbe fomevi aɖe si wodona le Guatemala fe ɣedzefetonyigbawo dzi..
Sukuawo do ta ɖe Yehowa Ðasefowo gbɔ, elabena Yehowa Ðasefowo nye habɔbɔ ʋɛ siwo taa agbalẽwo ɖe Quichégbe me la dometɔ ɖeka, eye wofe agbalẽwo dometɔ geɖe foa nu tso kuxi siwo me tom Guatemala-sɔhɛwo le la ŋu. Nufialagã Maria Cortez gblɔ le agbalẽ si Dziɖuɖu Ƒe Kɔfenutowo Me Gɔmedzesuku si le Paraje Xepec ɖo ɖa tsɔ bia agbalẽawo me be, agbalẽ siawo akpe ɖe yewo ŋu “yewoakpɔ agbe nyui nɔnɔ fe dzidzenu siwo amegbetɔfomea hiã vevie la ta.”
Numekuku si yi edzi nyitsɔ laa ɖee fia be sɔhɛwo fe nu vlo wɔwɔ kple ŋutasẽnuwɔwɔ le dzidzim ɖe edzi le Guatemala-dukɔ bliboa me. Le susu sia ta la, woto habɔbɔ geɖewo vɛ le Guatemala siwo dometɔ ɖekae nye Mɔxexe Ðe Ŋutasẽnuwo Nu Ƒe Ðoɖo kple susu be woana hehe “sukuviwo, dzilawo, nufialawo, nutoa me dziɖuɖumegãwo kple nutoa me tɔwo katã be woawɔ ɖoɖo be dedienɔnɔ nanɔ sukuwo me, eye woawɔ ɖoɖo ɖe sukufefewo kple asinudɔwo fiafia hã ŋu.” Esia ta Dukɔa Ƒe Gɔmedzesuku Si Me Wosrɔ̃a Nu Tso Agbledede Hã Ŋu Le, Elisa Molina de Sthall Dziɖuɖu Ƒe Kɔfenutowo Me Suku kpakple Dziɖuɖu Ƒe Kɔfenutowo Me Gɔmedzesuku si le Paraje Xepec bia be Ðasefowo naɖo Quichégbe me gbalẽ si nye Nye Agbalẽ si Nye Biblia Ŋutinyawo ɖe yewo. Dukɔa Ƒe Gɔmedzesuku Si Me Wosrɔ̃a Nu Tso Agbledede Hã Ŋu Le bia hã be Ðasefoawo naɖo wofe agbalẽ si kpena ɖe sɔhɛwo ŋu si fe tanyae nye Nya Siwo Sɔhɛwo Biana-Ŋuɖoɖo Siwo Wɔa Dɔ fe Babla 1 kple 2 siwo le Spaingbe me ɖe yewo. Sukuawo na agbalẽawo sukuviawo dzilawo ale be woate ŋu akpe aɖe wo viwo ŋu woadzra ɖo ɖe wofe sukudɔdeasi siwo ku ɖe agbe nyui nɔnɔ ŋuti nusɔsrɔ̃ ŋu le afe me ŋu. Gakpe ɖe eŋu la, sukua le video siwo nye Vi Nudomegblẽlaa Trɔ Gbɔ, si Yehowa Ðasefowo wɔ la zãm tsɔ le nu fiam sukuviawo.
Erick De Paz, si nye Yehowa Ðasefowo fe nyanuɖela le Guatemala gblɔ be: “Togbɔ be míafe taɖodzinu vevitɔe nye be míagblɔ Biblia me gbedeasia na amewo le wofe afewo me hã la, enye dzidzɔ na mí be nufialawo kple dzilawo siaa le míafe agbalẽwo zãm tsɔ le kpekpem ɖe sɔhɛwo ŋu.”


text:
Nu Ka Tae Woyɔ Yesu Be Mawu Ƒe Vi?
Ale si Biblia ɖo eŋui
Mawu meɖe nyɔnu ŋutɔŋutɔ si dzia viwo nɛ o. Gake eyae nye nu gbagbewo katã Wɔla. (Nyaɖeɖefia 4:11) Eya ŋuti woyɔ Adam, amegbetɔ gbãtɔ si Mawu wɔ la, be “
Mawu fe vi” ɖo. (Luka 3:38) Nenema ke Biblia gblɔ be Mawue wɔ Yesu. Ema tae woyɔ Yesu hã be “
Mawu fe Vi” ɖo. (Yohanes 1:49)
Mawu wɔ Yesu hafi va wɔ Adam. Apostolo Paulo gblɔ tso Yesu ŋu be: “
Eyae nye Mawu makpɔmakpɔ la fe nɔnɔme, nuwɔwɔwo katã fe ŋgɔgbevi la.” (Kolosetɔwo 1:15) Yesu dze agbenɔnɔ gɔme xoxoxo hafi wova dzii ɖe lãnuɖunu me le Betlexem. Le nyatefe me la, Biblia gblɔ be Yesu “
dzɔɣi tso tititi le gbe aɖe gbe ʋĩ ke.” (Mixa 5:1) Yesu, ame si nye Mawu fe Vi gbãtɔ, nye gbɔgbɔmenuwɔwɔ le dzifo hafi wova dzii wònye amegbetɔ nɔ anyigba dzi. Yesu ŋutɔ gblɔ be: “
Meɖi tso dzifo va.”—Yohanes 6:38; 8:23.


text:
NUSƆSRƆ̃ 12
Aleke Nàwɔ Ate Ðe Mawu Ŋu?
1. Ðe Mawu ɖoa to gbedodoɖawo katã?
Mawu le dukɔwo katã me tɔwo kpem be woate ɖe ye ŋu to gbedodoɖa dzi. (Psalmo 65:3) Ke hã, menye gbedodoɖawo katãe wòɖoa toe o. Le kpɔɖeŋu me, ŋutsu aɖe fe ŋlɔmiwɔwɔ le srɔ̃a ŋu ate ŋu axe mɔ na efe gbedodoɖawo. (1 Petro 3:7) Nenema kee esi Israel viwo yi nu vɔ̃ɖi wɔwɔ dzi atraɖii la, Mawu gbe be yemase wofe gbedodoɖawo o. Edze kɔtɛe be mɔnukpɔkpɔ gã aɖee gbedodoɖa nye. Ke hã, ne ame siwo wɔ nu vɔ̃ gãwo gɔ̃ hã trɔ dzi me la, Mawu aɖo to wofe gbedodoɖawo.
2. Aleke wòle be míado gbe ɖae?
Gbedodoɖa nye míafe tadedeagu fe akpa aɖe, eya ta mía Wɔla Yehowa koe wòle be míado gbe ɖa na. (Mateo 4:10; 6:9) Tsɔ kpe ɖe eŋu la, esi míede blibo o ta la, ele be míado gbe ɖa le Yesu fe ŋkɔ me, elabena eku ɖe mía ta. (Yohanes 14:6) Yehowa medi be míalé gbedodoɖawo ɖe susu me alo aŋlɔ wo ɖi agbugbɔ anɔ gbɔgblɔm o. Edi be míado gbe ɖa na ye tso dzi me.
Mía Wɔla la tea ŋu sea gbe siwo míedona ɖa le susu me gɔ̃ hã. (1 Samuel 1:12, 13) Ekpe mí be míado gbe ɖa na ye le ɣeyiɣi ɖe sia ɖe me, abe le ŋkekea fe gɔmedzedze kple nuwuwu, nuɖuɣiwo, kple xaxaɣiwo ene.
3. Nu ka tae Kristotɔwo kpena ɖekae ɖo?
Menɔa bɔbɔe be míate ɖe Mawu ŋu o le esi míele ame siwo mexɔ Mawu dzi se o, siwo ɖea alɔme le ŋugbe si wòdo be yeahe ŋutifafa ava anyigba dzi ŋu la, dome ta. (2 Timoteo 3:1, 4; 2 Petro 3:3, 13) Eya ta ehiã be míanɔ ha dem kple haxɔsetɔwo ahanɔ mía nɔewo tum ɖo.
Hadede kple ame siwo lɔ̃ Mawu ana mía kple Mawu dome nanɔ kplikplikpli. Yehowa Ðasefowo fe kpekpewo naa mɔnukpɔkpɔ nyuiwo mí be ame bubuwo fe xɔse natu mí ɖo.
4. Aleke nàwɔ ate ɖe Mawu ŋu?
Àte ŋu ate ɖe Yehowa ŋu ne èdea ŋugble le nu siwo nèsrɔ̃na tso efe Nyaa me ŋu. Nɔ ŋugble dem le efe dɔwɔwɔwo, aɖaŋuɖoɖowo kple ŋugbedodowo ŋu. Ŋugbledede kple gbedodoɖa nana míekpɔa ŋudzedze deto ɖe Mawu fe lɔlɔ̃ kple nunya ŋu.
Ne èɖo ŋu ɖe Mawu ŋu hexɔ edzi se ko hafi nàte ŋu ate ɖe eŋu. Ke hã ehiã be nànɔ xɔse sia tum ɖo abe ale si ko nu gbagbewo hiãa nuɖuɖu edziedzii ene. Ele be nànɔ ŋugble dem le kpeɖodzi siwo le wò dzixɔsewo ŋu la ŋuti edziedzi atsɔ anɔ wò xɔse tum ɖo.
5. Viɖe kawoe nàkpɔ ne ète ɖe Mawu ŋu?
Yehowa léa be na ame siwo lɔ̃e. Ekpɔa wo ta tso nu sia nu si ate ŋu agblẽ nu le wofe xɔse kple agbe tegbee nɔnɔ fe mɔkpɔkpɔa ŋu la si me. (Psalmo 91:1, 2, 7-10) Exlɔ̃a nu mí ku ɖe nu siwo ate ŋu agblẽ nu le míafe lãmesẽ kple dzidzɔkpɔkpɔ ŋuti la ŋu. Mɔ nyuitɔ si nu míanɔ agbe ɖo lae Yehowa fiaa mí.


text:
AGBEMEŊUTINYA
Meɖoe Kplikpaa Be Manye Kristo Ƒe Asrafo
Esi mekpɔ ale si tu nɔ ɖiɖim sesĩe le afi si meɣla ɖokuinye ɖo la, mekɔ takuvi ɣi aɖe ɖe dzi blewu. Asrafo siwo nɔ tua dam la blu ɖe tanye be mado le afi ma. Mewɔ ɖɔɖɔɖɔ te ɖe wo ŋu, eye nyemenya nenye be matsi agbe alo maku o. Aleke wòdzɔe be meva ge ɖe nɔnɔme sesẽ sia me?
MÍ AME enyie wodzi, eye nyee nye vi adrelia. Mía dzilawo nye dɔ sesẽ wɔla siwo nɔ Karítsa, si nye kɔfe sue aɖe si le Greece. Wodzim le fe 1926 me.
Le fe si do ŋgɔ me la, dzinyelawo do go John Papparizos, si nye Biblia Nusrɔ̃vi dovevienu aɖe si foa nu fũu. Tsã la, woyɔa Yehowa Ðasefowo be Biblia Nusrɔ̃viwo. Ale si John ɖe Ŋɔŋlɔawo me nyuie la wɔ dɔ ɖe dzinyelawo dzi ŋutɔ, eya ta wova nɔ Biblia Nusrɔ̃viwo fe kpekpewo dem le míafe kɔfea me. Danye xɔ Yehowa Mawu dzi se ale gbegbe, eye togbɔ be menya nuxexlẽ o hã la, ewɔa mɔnukpɔkpɔ ɖe sia ɖe ŋu dɔ foa nu tso nu siwo srɔ̃m wònɔ ŋu na amewo. Nublanuitɔe la, fofonye tsɔ efe susu ɖo amewo fe gbɔdzɔgbɔdzɔwo ŋu, eye vivivi la, eva dzudzɔ Kristotɔwo fe kpekpewo dede.
Nye kple nɔvinyewo míedea bubu Biblia ŋu, gake sɔhɛmenɔɣi fe dzidzɔdonamenuwo va he míafe susu. Emegbe esi Xexemeʋa Evelia fe ati le Europa le fe 1939 me la, nane dzɔ le míafe kɔfea me si do voɖi na mí. Greece srafowo va lé míafe afelika Nicolas Psarras, si mía kplii míenye tɔgãtɔɖiviwo, si zu Ðasefo xɔnyɔnyrɔ medidi o la be yewoazi edzi wòazu asrafo. Nicolas, si xɔ fe 20 la gblɔ na asrafomegãwo dzinɔamefotɔe be, “Nyemate ŋu ayi aʋa o, elabe Kristo fe asrafoe menye.” Wodrɔ̃ ʋɔnui, eye woka fe ewo nɛ be wòatsɔ anɔ gaxɔ me. Míafe nu ku ale gbegbe!
Gake dzidzɔtɔe la, le fe 1941 me esi Dukɔ Wɔɖekawo fe asrafowo va Greece la, woɖe asi le Nicolas ŋu. Etrɔ yi Karítsa, eye fonye Ilias bia nya geɖee tso Biblia ŋu. Esi wonɔ dze ɖom la, menɔ to ɖom vevie. Emegbe nye, Ilias kple Efmorfia si nye mía nɔvinyɔnu suetɔ míedze Biblia sɔsrɔ̃ gɔme, eye míenɔ Ðasefowo fe kpekpeawo dem edziedzi. Le fe si kplɔe ɖo me la, mí ame etɔ̃a míetsɔ míafe agbe ɖe adzɔgbe na Yehowa hexɔ nyɔnyrɔ. Eye emegbe mía nɔvi ene bubuwo hã va zu Ðasefo wɔnutefewo.
Le fe 1942 me la, ɖekakpui kple ɖetugbui asieke, siwo xɔ tso fe 15 va ɖo 25 ye nɔ Karítsa Hamea me. Mí katã míenyae be dodokpɔ sesẽwo ava mía dzi. Eya ta, ɣesiaɣi si wòanya wɔ la, míefoa fu srɔ̃a Biblia hedzia gbɔgbɔmehawo eye míedoa gbe ɖa tsɔ doa ŋusẽ mía ɖokuiwo. Esia na xɔse sẽŋu va su mía si.
DUKƆMEVIƲA
Esi wòsusɔ vie Xexemeʋa Evelia nake la, kɔmiunisttɔ siwo le Greece la dze aglã ɖe Greece dziɖuɖua ŋu, eye esia he dukɔmeviʋa dziŋɔ aɖe vɛ. Kɔmiunist adzameʋawɔlawo nɔ tsatsam le kɔfenutowo me nɔ amewo dzi zim be woava wɔ ɖeka kpli yewo. Esi wova dze míafe kɔfea dzi la, wolé Ðasefo sɔhɛ etɔ̃—Antonio Tsoukaris, Ilias kple nye ŋutɔ. Míeɖe nu me na wo kukuɖeɖetɔe be míenye Kristotɔ siwo medea akpa aɖeke dzi le aʋa me o; ke hã, wozi mía dzi be míazɔ kpli yewo ayi ɖe Olympus-toa gbɔ. Afi ma didi tso míafe kɔfea gbɔ gafofo 12.
Esia megbe kpuie la, kɔmiunisttɔwo fe amegã aɖe ɖe gbe na mí be míawɔ ɖeka kple adzameʋawɔlawo fe ha aɖe si nɔa amewo dzi dzem. Esi míeɖe eme nɛ be Kristotɔ vavãwo metsɔa lãnu ɖe wo havi ŋu o la, asrafomegãa do dɔmedzoe eye wòhe mí yi efe amegã aɖe gbɔe. Esi míegagblɔ nya mawo ke na eya hã la, egblɔ na mí be, “Ekema mikplɔ tedzi ɖe asi miatsɔ anɔ ame siwo xɔ abi le aʋaa me la kɔm anɔ kɔdzi yim.”
Míeɖo eŋu nɛ be, “Ke ne dziɖuɖua fe asrafowo lé mí ya ɖe? Ðe womasusu be míawo hã míenye aʋawɔlawo oa?” Egblɔ be, “Ekema mitsɔ abolo yi na ame siwo le aʋakpefea.” Míegblɔ nɛ be, “Ke ne asrafomegã aɖe kpɔ mí kple tedzia eye wòɖe gbe na mí be míatsɔ aʋawɔnuwo ayi aʋakpefea ɖe?” Asrafomegãa yi ŋugble me ʋĩi. Mlɔeba, egblɔ be: “Ke miate ŋu akplɔ alẽwo ya ɖe! Minɔ toa dzi ne mianɔ alẽawo kplɔm.”
Eya ta, esi dukɔmeviʋaa nɔ edzi yim la, mí ame etɔ̃a míekpɔe be míafe dzitsinya aɖe mɔ na mí be míanɔ alẽawo kplɔm. Esi wònye be Ilias ye nye viŋutsu tsitsitɔ ta la, le fe ɖeka megbe la, woɖe mɔ nɛ be wòatrɔ ayi aɖakpɔ mía dada si zu ahosi la dzi. Antonio hã va dze dɔ eye woɖe asi le eŋu. Ke nye ya womeɖe asi le ŋunye o.
Le ɣeyiɣi ma me la, Greece srafowo nɔ to ɖem ɖe kɔmiunisttɔwo vivivi. Aʋawɔla siwo sikam ɖi la kplɔm ɖe asi míesi to towo dzi ɖo ta Albania, elabena etsɔ tefea gbɔ. Esi míegogo dea dzi la, kasia míekpɔe be Greece srafowo ɖe to ɖe mí. Vɔvɔ̃ ɖo aʋawɔlaawo eye wosi le Greece srafowo nu. Nye ya mebe ɖe ati aɖe si mu la xa, eye esiae na meɖo nɔnɔme si ŋu mefo nu tsoe le gɔmedzedzea me la me.
Esi megblɔ na Greece srafowo be kɔmiunisttɔwoe ɖe aboyom la, wokplɔm yi wofe asaɖa aɖe si te ɖe Véroia ŋu la me. Enye blemadu si woyɔ le Biblia me be Beroia. Le afi ma la, woɖe gbe nam be maɖe ʋe siwo me asrafowo anɔ bebem ɖo. Esi megbe be nyemawɔ dɔ sia o la, asrafomegãa na wokplɔm yi fukpo si nye Makrónisos (si wogayɔna be Makronisi) la dzi. Afi siae wohea to na nu vlo wɔlawo le eye ŋɔdzi le tefe ma ŋu ŋutɔ.
ƑUKPO SI ŊU ŊƆDZI NƆ
Makrónisos Ƒukpoa, si le Attica futa la kple Athens dome didi kilometa 50, eye wònye kuɖiɖikpenyigba si fu kplakplakpla. Ƒukpo la fe didime nye kilometa 13 pɛ ko eye efe akpa si keke wu la didi kilometa eve kple afã. Ke hã, tso fe 1947 va ɖo fe 1958 me la, woɖe aboyo ame 100,000 yi afi ma. Wo dometɔ aɖewo nye kɔmiunisttɔwo alo ame siwo wobu be wonye wo dzi delawo, ame siwo nɔ aʋa wɔm tsi tsitre ɖe dziɖuɖua ŋu kple Yehowa Ðasefo nutefewɔla gbogbo aɖewo.
Esi meva ɖo afi ma le fe 1949 fe gɔmedzedze lɔfo la, woma gamenɔlawo me ɖe asaɖa vovovowo me. Wode nye kple ŋutsu alafa geɖewo asaɖaawo dometɔ ɖeka si ŋu womedzɔna atraɖii o la me. Mí ame siwo ade 40 míemlɔa anyigba le avɔgbadɔ aɖe si me wòle be ame 10 pɛ ko namlɔ hafi la me. Tsi si míenona la nɔ ʋeʋẽm, eye veyi (alo bɔbɔ) kple agbitsa koŋue míeɖuna. Ʋuʋudedi kple ya sesẽ si fona le afi ma ɣeawokatãɣi la na agbea sesẽ na mí ale gbegbe. Gake ne mede ɖeke o la, womena míawo ya míenɔ kpe gãgãwo fɔm nɔ yiyim nɔ gbɔgbɔm o. Kpe siawo fɔfɔ nye fuwɔwɔ ame fe mɔnu vɔ̃ɖi aɖe si gbãa lãme na gamenɔlawo henana agbe tia kɔ na wo.
Gbe ɖeka esime menɔ zɔzɔm le futa la, medo go Ðasefo bubu geɖe siwo tso asaɖa bubuwo me. Dzi dzɔ mí ale gbegbe! Míeva foa fu srɔ̃a nu ɣesiaɣi si wòanya wɔ, gake míeɖɔa ŋu ɖo etɔxɛe be woagakpɔ mí o. Azɔ hã, míeɖea gbefã na gamenɔla bubuwo ŋuɖɔɖotɔe, eye wo dometɔ aɖewo va zu Yehowa Ðasefowo emegbe. Nu siawo wɔwɔ kple gbedodoɖa vevie kpe ɖe mía ŋu míeli ke le xɔse me.
METO DZO ME
Le fukpo dziŋɔ ma dzi nɔnɔ ɣleti ewo megbe la, ame siwo lém la bui be metrɔ susu, eya ta wogblɔ nam azɔ be mado asrafowu. Esi megbe la, wohem yi asaɖaa dzi kpɔla ŋkume. Metsɔ nya aɖe si meŋlɔ ɖe agbalẽ dzi la fiae. Nya si le agbalẽa dzie nye, “Kristo fe asrafo ko medi be manye.” Edo ŋɔdzi nam, eyome etsɔm de asi na efe gɔmenɔla si nye Greece Orthodɔks Sɔlemehaa fe bisiɔpgã si do wofe osɔfowu ʋlayaa aɖe. Esi metsɔ Ŋɔŋlɔawo ɖo nya siwo wòbiam la ŋu dzinɔamefotɔe la, eɖe gbe sesĩe be: “Mikplɔe dzoe le ŋkunyeme. Zazɛ̃nyahelae wònye!”
Le ŋufɔke la, asrafowo gaɖe gbe nam be mado asrafowu, gake megbe. Eya ta, wotu kɔm hefom kple atikpo. Eyome wokplɔm yi dɔdafea be yewoakpɔe ɖa be nye fuwo ŋe hã, eye wotem le anyigba yi nye avɔgbadɔa me. Wowɔ funyafunyam alea gbe sia gbe hena ɣleti eve.
Esi megakpɔtɔ lé nye xɔse me ɖe asi sesĩe ta la, dzi ku asrafoawo eye wogate mɔnu bubu kpɔ. Wobla nye asiwo ɖe megbenye eye wotsɔ ka titriwo nɔ afɔfome fom nam tagbɔsesẽtɔe. Esi menɔ veve sem helĩhelĩ la, meɖo ŋku nya si Yesu gblɔ dzi be: ‘Dzidzɔtɔwoe mianye ne amewo doa vlo mi hetia mia yome. Mitso aseye, eye migli kple dzidzɔ, elabena miafe fetu lolo le dzifo, elabena nenema kee woti nyagblɔɖila siwo do ŋgɔ na mi hã yome.’ (Mat. 5:11, 12) Wofom ʋuu ale gbegbe be eva dze nam abe ɖe wonɔ foyem tegbee ene. Mlɔeba meku fenyi.
Meva nyɔ le gaxɔ aɖe si me fa miamiamia, si me nuɖuɖu, tsi alo kuntru menɔ o la me. Ke hã, nye susu dze akɔ anyi eye meɖe dzi ɖi. Abe ale si Biblia do ŋugbee ene la, “Mawu fe ŋutifafa” nɔ nye ‘dzi kple tamesusuwo ŋu dzɔm.’ (Flp. 4:7) Le ŋufɔke la, asrafo dɔmenyotɔ aɖe na nuɖuɖu, tsi kple vuvɔmewum. Eye asrafo bubu hã nɔ efe nuɖuɖu tsɔm nam. Esiawo kple bubu geɖewo na mekpɔ ale si Yehowa nɔ be lém nam lɔlɔ̃tɔe.
Tatɔawo bum be menye aglãdzela si mate ŋu atrɔ o, eye wokplɔm yi asrafowo fe ʋɔnudrɔ̃fe le Athens. Woka fe etɔ̃ nam be matsɔ anɔ gaxɔ me le Yíaros (alo Gyaros), si nye fukpo aɖe si didi tso Makrónisos gbɔ kilometa 50 le ɣedzefe gome.
“MÍATE ŊU AKA ÐE MIA DZI”
Yíaros gaxɔ la nye xɔ gã aɖe si wotsɔ anyikpe dzĩwo tu, si me gamenɔla siwo wu 5,000 nɔ le esi wobu wo dziɖuɖua fe futɔwoe ta. Yehowa Ðasefo adre hã nɔ afi ma le esi womedea akpa aɖeke dzi le aʋa me o ta. Mí ame adrea míefoa fu le adzame srɔ̃a Biblia, togbɔ be wode se ɖe esia nu vevie hã. Míexɔa Gbetakpɔxɔ siwo woɣlana nyuie heɖona ɖe mí le gaxɔa me la edziedzi, eye míegbugbɔ ŋlɔa wo me nyawo kple asi be míazã le míafe nusɔsrɔ̃ me.
Gbe ɖeka esime míenɔ nua srɔ̃m le adzame la, dzɔla aɖe va ke ɖe mía ŋu le manyamanya me eye wòxɔ míafe agbalẽwo le mía si. Ekplɔ mí yi gaxɔdzikpɔlaa fe kpeɖeŋutɔ gbɔ, eye míebu xaa bena woadidi míafe gamenɔɣia ɖe edzi. Gake egblɔ boŋ be: “Míenya ame siwo mienye, eye míedea bubu mia ŋu le ale si miedea akpa aɖeke dzi o ta. Míenya be míate ŋu aka ɖe mia dzi. Mitrɔ yi miafe dɔwo gbɔ.” Eɖo dɔ si le bɔbɔe wu na mía dometɔ aɖewo gɔ̃ hã. Míafe dziwo yɔ fũu kple akpedada, elabena míafe nutefewɔwɔ le gaxɔ me gɔ̃ hã nye kafukafu na Yehowa.
Nu nyui bubuwo do tso míafe nutefewɔwɔ tamanamanae la me. Esi akɔntanyala bibi aɖe si nɔ gaxɔa me la lé ŋku ɖe ale si míenɔa agbe nyui ŋu la, eʋãe wòbia nya mí tso míafe dzixɔsewo ŋu. Esi woɖe mí Ðasefoawo le gaxɔ me le fe 1951 fe gɔmedzedze la, woɖe asi le eya hã ŋu. Eva zu Ðasefo xɔnyɔnyrɔ emegbe hewɔ ɣeyiɣiawo katã fe gbefãɖeɖedɔa.
MEGAKPƆTƆ NYE ASRAFO
Esi woɖe asi le ŋunye la, metrɔ yi nye fomea gbɔ le Karítsa. Emegbe nye kple míafe dukɔmevi geɖewo míeʋu yi Melbourne, le Australia. Afi mae medo go Janette, si nye nɔvinyɔnu Kristotɔ nyui aɖe le, eye míeɖe mía nɔewo. Míehe mía viŋutsua kple mía vinyɔnu etɔ̃awo wova zu Kristotɔwo.
Mexɔ fe 90 kple edzivɔ fifia eye mekpɔtɔ nye hamemetsitsi si le agbanɔamedziwo tsɔm. Ale si wowɔ nu vevim va yi la wɔe be nye lãme kple afɔwo venam ɣeaɖewoɣi, vevietɔ ne meyi gbeadzi gbɔ. Ke hã, meɖoe kplikpaa be ‘Kristo fe asrafo’ ko manye ɖaa.—2 Tim. 2:3.


text:
Biblia Me Biabiawo Ƒe Ŋuɖoɖowo
Agbea katã koe nye esia?
Ðe nèbia ɖokuiwò kpɔ be fefe, dɔwɔwɔ, srɔ̃ɖeɖe, ɖeviwo nyinyi kpakple tsitsi aku amegã ta koe míele agbea ɖoa? (Hiob 14:1, 2) Biblia na míenya be ame siwo fe nunya ɖe dzesi la gɔ̃ hã bu nya mawo ŋu va yi.—Xlẽ Nyagblɔla 2:11.
Tameɖoɖo aɖe tae míele agbe ɖoa? Be míakpɔ ŋuɖoɖoa la, ele be míabia be, Aleke míewɔ va dzɔ? Esi ame geɖe bu ale si wotrɔ asi le míafe ahɔhɔ̃ kple ameti bliboa ŋui ŋu la, wofo nya ta be Wɔla nyanu aɖee wɔ mí. (Xlẽ Psalmo 139:14.) Ne ele alea la, ke susu aɖe kokoko tae wòwɔ mí ɖo! Ne ènya susu si tae wòwɔ mí la, ate ŋu ana taɖodzinu vavã nanɔ wò agbe ŋu.
Nu ka tae wowɔ amegbetɔwo ɖo?
Mawu yra atsu kple asi gbãtɔ eye wòna dɔ si me dzidzeme le wo. Tame si wòɖo ɖe wo ŋue nye be woadzi ayɔ anyigba la dzi, ana wòazu paradiso, eye woanɔ agbe tegbee.—Xlẽ 1 Mose 1:28, 31.
Mawu fe tameɖoɖoa he ɖe megbe esi amegbetɔwo dze aglã ɖe efe dziɖuɖu ŋu. Gake Mawu megbe mí o, eye tame si wòɖo ɖe mía ŋu hã metrɔ o. Biblia ka ɖe edzi na mí be Mawu le nu siwo hiã la wɔm be yeaɖe nutefewɔlawo, eye tame si yeɖo ɖe míafe anyigba ŋu hã ava eme! Eya ta Mawu di be nàse vivi na agbea abe ale si yeɖoe tso gɔmedzedzea me ene! (Xlẽ Psalmo 37:29.) Srɔ̃ nu tso nu si nàwɔ be Mawu fe tameɖoɖoa naɖe vi na wò la ŋu le Biblia me.


text:
Ebola dɔlele
Ebola dɔlele nye dɔlele vɔɖi aɖe si le na amegbetɔ kple laãwo sia. Dɔlele sia le na ame to ebola dɔlekui me. Dzesiwo dze na egɔme le ŋkeke evelia se ɖe kɔsiɖa etɔlia me, ne nye be dɔlekui sia le wo. Dzesi aɖewoe nye feva, veto me fe fɔflɔ, lameka vea me kple taduame. Nuɖeɖe, asraɖɔ kple afɔdzi dede trololo kplɔ na esia wo ɖo. Kpeɖe esia wo ŋue nye ame fe ayikuwo kple dzitodzito fe dɔwɔna didina. Le gafofo sia me la ʋu ateŋu adze dza le ame fe lame alo ŋuti.
Wo ate ŋu axɔ dɔlele sia to ame ŋutsi kakã alo ŋutsi tsi tso lãa si dɔlelea le. Wo mekpɔ ŋlɔ naneke kuɖee dɔlele sia fe kaka to yaa me o. Wo xɔese be agutɔ siwo ɖuna atikutsetse tsɔ na eye mana dɔlele sia fe dɔlekui gake me le na woŋutɔ o. Ne nye be amegbetɔ aɖe le dɔ si la, ateŋu ale ame bubuwo hã. Ŋutsu siwo yɔ dɔ sia na la, ateŋu amae na amebubuwo to gbɔdɔdɔ me abe dziŋu eve ene.